text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2016–2017 ensimmäiselle pudotuspelikierrokselle ja neljänneksi sijoittuvat putoavat pois.


title: Mestarien liigan kauden 2016–2017 lohkovaihe

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Käyrän vankila

text: Käyrän vankila on Auran kunnan Järvenojan kylässä sijaitseva avovankila, jossa on enimmillään 73 vankipaikkaa ja henkilökuntaa 25. Se kuuluu Länsi-Suomen rikosseuraamusalueeseen. Laitos on 2010-luvulla ollut lakkautusuhan alla. Vankilanjohtaja Vesa Mäkisen mukaan se kärsii vankipulasta, kun monella vangilla on mahdollisuus valita, suorittaako rangaistuksensa ilman työvelvoitetta perinteisessä vankilassa vai työtoimintaa tarjoavassa avovankilassa.


title: Käyrän vankila

text: Käyrän vangit osallistuvat joko työtoimintaan tai koulutukseen, jota järjestetään seudun oppilaitosten kanssa. Osa työtoiminnan vangeista käy töissä vankilan ulkopuolella. Vankilassa on myös omaa työtoimintaa, jonka päätoimialana ovat lujitemuoviset veneet.


title: Käyrän vankila

text: Käyrän vankila on alun perin rakennettu lasten turvakodiksi. Sen toiminta alkoi tiettävästi vuonna 1877, kun Yhdistys turvattomien lasten kasvattamiseksi Suomessa oli kolme vuotta aiemmin ostanut Auran Järvenojankylän Käyrän ja Pelttarin maatilat. Aluksi turvakotiin otettiin 25 poikaa, mutta laitoksessa oli myös tyttöjen osasto vuosina 1880–1898.


title: Käyrän vankila

text: Vuoden 1889 rikoslaissa 7–14-vuotiaille rikoksentekijöille määrättiin perustettavaksi valtiollisia kasvatuslaitoksia, jollainen "Käyrän turvakodista pahantapaisia poikia varten" tuli 1910. Silloin alueelle rakennettiin useita puurakennuksia, Vuoden 1924 lailla määrättiin kasvatuslaitosten toiminnasta sosiaaliministeriön valvonnassa. Johtokunnan sijasta paikallista valvontaa toteutettamaan perustettiin 1926 laitosneuvosto.


title: Käyrän vankila

text: Vuonna 1946 kasvatuslaitokset muuttuivat koulukodeiksi. Syksyllä 1973 Käyrän koulukodin tiloja käytettiin Chilen sotilasvallankaappausta paenneiden chileläisten vastaanottokeskuksena.


title: Käyrän vankila

text: Käyrän koulukodista tuli Turun lääninvankilan alainen työsiirtola vuonna 1974, jolloin tilat kunnostettiin ja alueelle rakennettiin lujitemuoviveneiden veistämöhalli 1977. 1980-luvun loppupuolella veistämötiloja laajennettiin. Avovankilaosasto Käyrästä tuli vuonna 2000 ja Länsi-Suomen aluevankilaan kuuluva Käyrän vankila vuonna 2006.


title: Käyrän vankila

text: Alueella sijaitsee myös Järvenojan yli kulkeva vanha kiviholvisilta. Käyrän vankilan alue on valittu Museoviraston ylläpitämään valtakunnallisesti merkittävien rakennettujen kulttuuriympäristöjen luetteloon.


title: Allen Kelley

text: Earl Allen Kelley (24. joulukuuta 1932 Dearing, Georgia – 13. elokuuta 2016 Lawrence, Kansas) oli yhdysvaltalainen koripalloilija, olympiavoittaja ja maailmanmestari.


title: Allen Kelley

text: Takamiehenä pelannut Kelley voitti yliopistomestaruuden vuonna 1952 ja varattiin NBA:han vuonna 1954, mutta hän ei koskaan pelannut ammattilaisena vaan amatöörien AAU:ssa työnantajansa Peoria Caterpillars -joukkueessa. Kelley voitti Yhdysvaltain miesten maajoukkueessa olympiakultaa Roomassa 1960 ja maailmanmestaruuden Brasiliassa 1954. Hänen isoveljensä Dean Kelley voitti koripalloilijana olympiakultaa Helsingissä 1952.


title: Allen Kelley

text: Vuonna 2010 Kelley nimettiin osana Yhdysvaltain Rooman 1960 olympiajoukkuetta Basketball Hall of Fameen. Hän kuoli 83-vuotiaana Kansasin Lawrencessa 13. elokuuta 2016.


title: Ykköspesis-kausi 2016

text: Vuonna 2016 Ykköspesiksen runkosarjassa pelataan kaksinkertainen sarja sekä kaksi (2) paikalliskierrosta. Runkosarjan ottelumäärä on 24 ottelua joukkuetta kohden.


title: Ykköspesis-kausi 2016

text: Runkosarjan voittaja nousee suoraan Superpesikseen kaudelle 2017. Superpesisseuran kakkosjoukkueella nousumahdollisuutta ei kuitenkaan ole, vaan Superpesikseen nousee parhaiten Ykköspesiksen runkosarjassa sijoittunut seura, jolla ei ole superpesisjoukkuetta.


title: Ykköspesis-kausi 2016

text: Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2-5 ja 3-4) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla. Superpesisseuran kakkosjoukkueella osallistumisoikeutta ei kuitenkaan ole. Välieriin pääsee tällöin Ykköspesiksen runkosarjan 6. sijoittunut joukkue. Välierissä joukkueet kohtaavat runkosarjan mukaisessa paremmuusjärjestyksessä.


title: Ykköspesis-kausi 2016

text: Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2017.


title: Ykköspesis-kausi 2016

text:
Runkosarjan 12. sijoittunut joukkue putoaa suoraan suomensarjaan kaudelle 2017.
Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä.


title: Ykköspesis-kausi 2016

text: Imatran Pallo-Veikot nousee suoraan Superpesikseen kaudelle 2017.


title: Trindade ja Martim Vaz

text: Trindade ja Maritim Vaz (, [tɾĩˈdadʒi en mɐʁˈtʃĩ ˈvas]) on saaristo, joka sijaitsee noin 1200 kilometriä (750 km), itään Vitoriasta eteläisellä Atlantin valtamerellä. Saaristo kuuluu Espírito Santoon, Kaakkois-Brasiliassa. Saariston kokonaispinta-ala on 10,4 neliökilometriä ja asukasluku 32 (Brasilian laivaston henkilöstöä). Saaristo koostuu viidestä saaresta ja useista karikoista; Trindade on suurin saari, jonka pinta-ala 10,1 neliökilometriä; noin 49 km siitä itään on pieni Maritim Vaz -niminen luoto, jonka kokonaispinta-ala on 0,3 neliökilometriä.


title: Trindade ja Martim Vaz

text: Saaret ovat vulkaanista alkuperää ja niillä on vaikeakulkuista maastoa. Ne ovat suurelta osin karuja, lukuun ottamatta etelä-Trindadea. Ne löysi vuonna 1502 portugalilainen tutkimusmatkailija Estevan da Gama. Saaret kuuluivat Portugalille, kunnes niistä tuli osa itsenäistä Brasiliaa. Vuosina 1895–1896 Trindade oli Iso-Britannian miehittämä.


title: Trindade ja Martim Vaz

text:
Yksittäisten saarten  sijainnit on esitetty seuraavassa:
Pieni saari Trindade, jonka pinta-ala on 10,3 km2, sijaitsee itäpäässä edästä länteen kulkevassa merenalaisten tulivuotren ketjussa, joka ulottuu noin 1000 km (620 mi) päässä mantereesta Brasilian rannikolla.


title: Trindade ja Martim Vaz

text: Trindade on vuoristoinen, kuiva ja tuliperäinen saari. Korkein huippu on Pico Desejado, lähellä saaren keskustaa, 620 metriä korkea.


title: Trindade ja Martim Vaz

text: Vuoteen 1850, asti suurin osa saaresta oli metsän peitossa. Ihmisen mukanaan tuomat eläimet, kuten vuohet, siat ja lampaat sekä mielivaltaiset hakkuut aiheuttivat raskasta eroosiota koko saaressa, joka menetti noin 1-2 metrin kerroksen hedelmällistä maaperää.


title: Trindade ja Martim Vaz

text: Saaren koillisrannalla poukamassa nimeltään Enseada dos Portugueses, on Brasilian laivaston tukikohta, jossa on 30-35 hengen henkilökunta.


title: Trindade ja Martim Vaz

text: Saaristo on Brasilian tärkein liemikilpikonnan pesimäalue Brasiliassa. Siellä pesii myös myös suuri määrä merilintuja, mukaan lukien endeeminen alalaji kuningasfregattilintu ("Fregata nicolli") ja pikkufregattilintu ("F. ariel trinitatis"), ja se on ainoa paikka Atlantilla missä pesii mauritiuksenviistäjä. Ryhävalaiden poikasten on vahvistettu käyttävän Trindade-saaren lähivesiä lastentarhanaan.


title: Petit Le Mans

text: Petit Le Mans on moottoriurheilun kestävyysajokilpailu, joka ajetaan Road Atlantan moottoriradalla Yhdysvalloissa. Petit Le Mansin perusti liikemies Don Panoz ja ensimmäinen kilpailu ajettiin vuonna 1998. Suomalaisista kisan voittoa on juhlinut Jyrki Järvilehto vuosina 2003 ja 2004. Vuodesta 2014 alkaen kilpailu on kuulunut WeatherTech SportsCar Championship -sarjaan.


title: Joaquín Correa

text: Carlos Joaquín Correa (s. 13. elokuuta 1994 Juan Bautista Alberdi, Argentiina) on argentiinalainen jalkapalloilija. Hän edustaa Italian Serie A:ssa pelaavaa Laziota ja on pelipaikaltaan hyökkäävä keskikenttäpelaaja.


title: Joaquín Correa

text: Joulukuussa 2014 Correa siirtyi italialaisseura Sampdoriaan 8,2 miljoonan euron siirtokorvauksella.


title: Joaquín Correa

text: 10. heinäkuuta 2016 hän solmi viisivuotisen sopimuksen Sevillan kanssa. Hänestä maksettiin 10 miljoonan euron siirtokorvaus.


title: Lampinjärvi

text: Lampinjärvi on Karvianjoen vesistöön kuuluva järvi Ahlaisissa Porissa. Järven pinta-ala on 81,7 hehtaaria, korkeus merenpinnasta 21,2 metriä ja rantaviivan pituus 11,7 kilometriä.


title: Lampinjärvi

text: Järvi on osa Noormarkussa sijaitsevasta Poosjärvestä alkunsa saavasta vesireitistä, johon kuuluvat Poosjärvestä alkunsa saava Poosjoki, tämän alapuoliset Kivijärvi ja Lampinjärvi sekä Lampinjärven alapuolinen Pohjajoki, joka on yksi Karvianjoen vesistön kolmesta lasku-uomasta. Lampinjärven alapuolella Pohjajokeen laske vielä etelästä Haapijärvi, ja joessa on valtatien 8 luona Lampinkoski.


title: Kategoria superioren kausi 2016–2017

text: Kategoria superioren kausi 2016–2017 on Albanian seurajalkapalloilun korkeimman sarjatason 78. virallinen kausi ja 17. kausi nimellä Kategoria superiore. Skënderbeu Korçë on kauden hallitseva mestari.


title: Australia (vuoden 2008 elokuva)

text: Australia on Baz Luhrmannin ohjaama seikkailuelokuva vuodelta 2008. Sen tapahtumat sijoittuvat toisen maailmansodan syntyvaiheisiin 1930-luvun lopun Australiassa.


title: Australia (vuoden 2008 elokuva)

text: Vuonna 1939 englantilainen aatelisrouva lady Sarah Ashley matkustaa Australiaan tapaamaan miestään ja myymään heidän suuren Faraway Downs -karjatilansa. Australiaan saavuttuaan hän perii karjatilan itselleen hänen miehensä saatua salamyhkäisesti surmansa. Muiden juoniessa karjatilaa itselleen lady Sarah päättää toteuttaa edesmenneen miehensä suunnitelman myydä karja armeijalle ja lähtee ajamaan karjalaumaa Australian halki kohti Darwinia apunaan karjapaimen Drover ja aboriginaalipoika Nullah.


title: Tokachin 24 tunnin ajo

text: Tokachin 24 tunnin ajo (Tokachi 24 Hours) (十勝24時間レース) oli moottoriurheilun kestävyyskilpailu, joka ajettiin Tokachi International Speedwayn moottoriradalla Japanissa. Ensimmäinen kestävyyskilpailu siellä ajettiin vuonna 1994 ja viimeinen 2008. Kilpailu kesti nimensä mukaisesti 24 tuntia.


title: Gran Turismo HD Concept

text: Gran Turismo HD Concept on Polyphony Digitalin kehittämä ja Sony Computer Entertainmentin vuonna 2006 julkaisema ajopeli PlayStation 3lle. Se kuuluu suosittuun "Gran Turismo" -pelisarjaan.


title: Gran Turismo HD Concept

text: Peli koostuu joukosta "maistiaisia" täydestä versiosta.


title: Pavol Skalický

text: Pavol Skalický (s. 9. lokakuuta 1995 Gelnica, Slovakia) on slovakialainen jääkiekkoilija, joka pelaa KHL:n slovakialaisjoukkue HC Slovan Bratislavassa. Hän on pelipaikaltaan keskushyökkääjä, mutta osaa pelata myös laidassa. Isokokoinen Skalický laukoo oikealta.


title: Pavol Skalický

text: Skalický on HK Spišská Nová Vesin kasvatti. Hän jakoi kaudella 2011–2012 tehoilla 17+21=38 seuran B-nuorten sisäisen pistepörssin voiton Jakub Lapšanskýn ja Alex Výhonskýn kanssa sekä sisäisen syöttöpörssin voiton Boris Drozdin kanssa. Seuraavalla kaudella 2012–2013 Skalický debytoi Spišská Nová Vesin miesten joukkueessa Slovakian toiseksi korkeimmalla sarjatasolla 1. hokejová liga SR:ssä. Kaudeksi 2013–2014 hän siirtyi HC Košiceen. Skalický pelasi syyskautensa suurimmaksi osaksi Extraligaa HK Orange 20:ssä. Yhteensä hänen tulokaskautensa liigassa toi 21 runkosarjaottelussa tehot 2+7=9 ja 16 playoff-ottelussa yhden maalin. Skalický voitti kauden päätteeksi Slovakian-mestaruuden. Hän pelasi ison osan kevätkaudestaan myös lainalla sarjatasoa alempana HK Spišská Nová Vesissä.


title: Pavol Skalický

text: Kaudella 2014–2015 Skalický pelasi kotimaassaan ainoastaan Extraligaa HK Orange 20:ssä, kunnes hän siirtyi vuoden 2015 vaihteessa try-outin kautta Ruotsiin Örebro HK:hon. Skalický hankittiin pääasiassa seuran J20-junioreihin, joissa hän pelasi lähes koko loppukauden. Skalický sai kauden aikana tililleen yhden SHL-ottelun.


title: Pavol Skalický

text: Skalický siirtyi kaudeksi 2015–2016 vuoden mittaisella sopimuksella kotimaahansa KHL-joukkue HC Slovan Bratislavaan. Hänen tulokaskautensa liigassa toi kauden kaikissa 60 runkosarja- ja neljässä playoff-ottelussa tehot 6+2=8. KHL-kauden jälkeen Skalický vahvisti myös Slovanin A-nuoria Slovakian A-nuorten sarjan pudotuspeleissä, jotka päättyivät joukkueen mestaruuteen. Maaliskuussa 2016 hän teki Slovanin kanssa kaksivuotisen jatkosopimuksen.


title: Pavol Skalický

text: Skalický edusti Slovakiaa MM-kilpailuissa vuonna 2016. Hänet valittiin alkulohkossa Suomea vastaan pelatun ottelun päätteeksi joukkueensa ottelun parhaaksi pelaajaksi. Yhteensä Skalický on pelannut 20 A-maaottelua tehopistein 3+1=4.


title: Pavol Skalický

text: Skalický pelasi myös alle 20-vuotiaiden MM-kilpailuissa vuosina 2014 ja 2015. Jälkimmäisessä turnauksessa hänet valittiin Kanadaa vastaan pelatun, Slovakian 5–1-tappioon päättyneen välieräottelun päätteeksi joukkueensa ottelun parhaaksi pelaajaksi. Pronssiottelussa Ruotsia vastaan Skalický teki Slovakian 2–4-voittoon päättyneen ottelun, MM-pronssin ratkaisseen maalin ylivoimalla. Hän teki ottelussa myös yhden syöttöpisteen.


title: Kunos Simulazioni

text: Kunos Simulazioni on vuonna 2005 perustettu italialainen videopelien kehittämiseen ja julkaisuun keskittynyt yritys.


title: Kunos Simulazioni

text: Yrityksen ovat perustaneet Marco Massarutto ja Stefano Casillo, jolloin yrityksessä työskenteli viisi henkilöä. Yritys on sen jälkeen kasvanut kolmeenkymmeneen henkilöön.


title: David Soria

text: David Soria Solís (s. 4. huhtikuuta 1993 Madrid, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Getafea.


title: David Soria

text: Soria siirtyi Sevillaan tammikuussa 2013 ja pelasi ensimmäisen ottelunsa seuran C-joukkueessa maan neljänneksi korkeimmalla sarjatasolla Tercera Divisiónissa. Saman vuoden aikana hänet nostettiin seuran reservijoukkueeseen, joka pelasi yhtä sarjatasoa ylempänä Segunda División B:ssä.


title: David Soria

text: Kauden 2014–2015 aikana hänet nostettiin yhteensä seitsemän kertaa seuran edustusjoukkueen kokoopanoon, joista ensimmäinen tapahtui 14. syyskuuta 2014 ottelussa Getafea vastaan. Ensiesiintymisensä edustusjoukkueessa hän teki lopulta 2. joulukuuta 2015 pelatussa Copa del Reyn ottelussa UD Logroñésia vastaan.


title: Kaba-luokka

text: Kaba-luokka () oli keisarillisen Japanin laivaston kymmenen aluksen muodostama hävittäjäluokka.


title: Malawi kesäolympialaisissa 2016

text: Malawi osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi kestävyysjuoksija Kefasi Chitsala.


title: Sääkskoski (kylä)

text:
Sääkskoski on kylä Kokemäellä Satakunnassa entisen Kauvatsan kunnan alueella. Se sijaitsee Sääksjärven kaakkoiskulmassa Kauvatsanjoen alkukohdassa. Sääkskoski on läheisessä yhteydessä Sääksjärven etelärannalla sijaitsevien naapurikylien Kulkkilan ja Plättilänmaan kanssa. Se kuuluu niiden kanssa samaan koulupiiriin, johon kuuluu myös osia
Lievikosken kylästä


title: Sääkskoski (kylä)

text: Alueella tuotetaan nykyisin paljon mansikkaa. Sääksjärven rannoilla on monia kesämökkejä.


title: Sääkskoski (kylä)

text: Sääkskosken pohjoispuolella sijaitsee Kokemäen seurakunnan leirikeskus.


title: Sääkskoski (kylä)

text:
Kauvatsanjoen Sääkskoski on tuottanut vesivoimaa jo 1500-luvulta jauhomyllyille. Rovasti Nils Idman nuorempi perusti 1757 Sääkskoskelle vesivoimalla toimivan sahan, joka oli Kauvatsan ensimmäinen varsinainen teollisuuslaitos. Vuonna 1859 saha ja siihen liittyvät maatilat olivat useiden omistajavaihdosten jälkeen siirtyneet porilaisen liikemiehen Johan Grönfeldt nuoremman
omistukseen. Yksiraaminen ja 12-teräinen saha tuotti lautoja etupäässä vientimarkkinoille ja toimi yötä päivää aina kun vesivoimaa oli tarpeeksi saatavissa, noin parinakymmenenä viikkona vuodessa. Sääkskosken patoaminen vesivoiman varmistamiseksi aiheutti hallaa kylän maanviljelykselle, kunnes viljelijät saivat maaherran puuttumaan asiaan. 1890-luvulle tultaessa sahan 130-vuotinen toiminta loppui.


title: Kaba (1915)

text: Kaba () oli keisarillisen Japanin laivaston 1915 valmistunut Kaba-luokan hävittäjä.


title: Kaba (1915)

text: Alus tilattiin Yokosukan laivastonteleakalta osana vuoden 1914 hankintoja. Sen köli laskettiin 1. joulukuuta 1914 ja alus laskettiin vesille 6. helmikuuta 1915. Alus valmistui 5. maaliskuuta.


title: Kaba (1915)

text: Alus poistettiin alusluettelosta 1. huhtikuuta 1932.


title: Matsu (1915)

text: Matsu () oli keisarillisen Japanin laivaston 1915 valmistunut Kaba-luokan hävittäjä.


title: Matsu (1915)

text: Alus tilattiin Mitsubishin Nagasakin telakalta osana vuoden 1914 hankintoja. Sen köli laskettiin 3. marraskuuta 1914 ja alus laskettiin vesille 5. maaliskuuta 1915. Alus valmistui 6. huhtikuuta.


title: Matsu (1915)


title: Kashiwa (1915)

text: Kashiwa () oli keisarillisen Japanin laivaston 1915 valmistunut Kaba-luokan hävittäjä.


title: Kashiwa (1915)

text: Alus tilattiin Mitsubishin Nagasakin telakalta osana vuoden 1914 hankintoja. Sen köli laskettiin 3. marraskuuta 1914 ja alus laskettiin vesille 14. helmikuuta 1915. Alus valmistui 4. huhtikuuta.


title: Kashiwa (1915)


title: Katsura (1915)

text: Katsura () oli keisarillisen Japanin laivaston 1915 valmistunut Kaba-luokan hävittäjä.


title: Katsura (1915)

text: Alus tilattiin Kuren laivastontelakalta osana vuoden 1914 hankintoja. Sen köli laskettiin 1. joulukuuta 1914 ja alus laskettiin vesille 4. maaliskuuta 1915. Alus valmistui 31. maaliskuuta.


title: Katsura (1915)


title: Kaede (1915)

text: Kaede () oli keisarillisen Japanin laivaston 1915 valmistunut Kaba-luokan hävittäjä.


title: Kaede (1915)

text: Alus tilattiin Maizurun laivastontelakalta osana vuoden 1914 hankintoja. Sen köli laskettiin 25. lokakuuta 1914 ja alus laskettiin vesille 20. helmikuuta 1915. Alus valmistui 25. maaliskuuta.


title: Kaede (1915)

text: Alus poistettiin alusluettelosta 1. huhtikuuta 1932. Sen miehistö upotti aluksensa 11. maaliskuuta 1934.


title: Kiri (1915)

text: Kiri () oli keisarillisen Japanin laivaston 1915 valmistunut Kaba-luokan hävittäjä.


title: Kiri (1915)

text: Alus tilattiin Uraga Dock Companyltä osana vuoden 1914 hankintoja. Köli laskettiin 24. marraskuuta 1914, ja alus laskettiin vesille 28. helmikuuta 1915. Alus valmistui 22. huhtikuuta.


title: Kiri (1915)


title: Kusunoki (1915)

text: Kusunoki () oli keisarillisen Japanin laivaston 1915 valmistunut Kaba-luokan hävittäjä.


title: Kusunoki (1915)

text: Alus tilattiin Kawasakilta osana vuoden 1914 hankintoja. Sen köli laskettiin 10. marraskuuta 1914 ja alus laskettiin vesille 5. maaliskuuta 1915. Alus valmistui 31. maaliskuuta.


title: Kusunoki (1915)


title: Ume (1915)

text: Ume () oli keisarillisen Japanin laivaston 1915 valmistunut Kaba-luokan hävittäjä.


title: Ume (1915)

text: Alus tilattiin Kawasakilta osana vuoden 1914 hankintoja. Sen köli laskettiin 10. marraskuuta 1914 ja alus laskettiin vesille 27. helmikuuta 1915. Alus valmistui 31. maaliskuuta.


title: Ume (1915)


title: Sakaki (1915)

text: Sakaki () oli keisarillisen Japanin laivaston 1915 valmistunut Kaba-luokan hävittäjä.


title: Sakaki (1915)

text: Alus tilattiin Sasebon laivastontelakalta osana vuoden 1914 hankintoja. Sen köli laskettiin 5. marraskuuta 1914 ja alus laskettiin vesille 15. helmikuuta 1915. Alus valmistui 26. maaliskuuta.


title: Sakaki (1915)

text: Alus poistettiin alusluettelosta 1. huhtikuuta 1932.


title: Sugi (1915)

text: Sugi () oli keisarillisen Japanin laivaston 1915 valmistunut Kaba-luokan hävittäjä.


title: Sugi (1915)

text: Alus tilattiin Osaka Iron Worksiltä osana vuoden 1914 hankintoja. Sen köli laskettiin 24. marraskuuta 1914 ja alus laskettiin vesille 16. helmikuuta 1915. Alus valmistui 7. huhtikuuta.


title: Sugi (1915)


title: Ladislav Škantár

text: Ladislav Škantár (s. 11. helmikuuta 1983) on slovakialainen koskimeloja ja olympiavoittaja. Škantár voitti yhdessä serkkunsa Peter Škantárin kanssa Rio de Janeiron olympialaisissa kanadalaiskaksikon olympiakullan.


title: Ladislav Škantár

text: MM-kilpailuissa he ovat saavuttaneet yhden kullan, viisi hopeaa ja neljä pronssia sekä EM-kilpailuissa seitsemän kultaa, yhden hopean ja viisi pronssia.


title: Peter Škantár

text: Peter Škantár (s. 20. heinäkuuta 1982) on slovakialainen koskimeloja ja olympiavoittaja. Škantár voitti yhdessä serkkunsa Ladislav Škantárin kanssa Rio de Janeiron olympialaisissa kanadalaiskaksikon olympiakullan.


title: Peter Škantár


title: Kulkkila

text: Kulkkila on kylä Kokemäellä Satakunnassa entisen Kauvatsan kunnan alueella. Se sijaitsee Sääksjärven etelärannalla Kauvatsanjoen alkukohdan länsipuolella. Kulkkila on läheisessä yhteydessä sen itäpuolella sijaitsevien Sääkskosken ja Plättilänmaan kylien kanssa.


title: Kulkkila

text: Kulkkilassa toimi oma koulu vuosina 1913–1982. Koulutalo sekä 1800-luvulta peräisin oleva, hyvin säilynyt Vähtärin taloryhmä ovat Kulkkilan kylän näkyvimmät maamerkit.


title: Kulkkila

text: Alueella tuotetaan nykyisin paljon mansikkaa, jonka viljelyyn kyläläisiä alkoi innostaa Kulkkilan koulun ensimmäinen opettaja K. V. Koskilahti. Sääksjärven rannoilla on monia kesämökkejä.


title: Kulkkila

text: Kulkkilasta on tehty yksittäisiä kivikautisia esinelöytöjä, mutta ne eivät välttämättä todista alueen olleen silloin asuttu. 1500-luvulta lähtien kylä tunnetaan maanviljelyn, karjanpidon, kalastuksen ja metsästyksen harjoittamispaikkana. Lisää viljelyalaa raivattiin kaskeamalla. 1800-luvulla kylä tunnettiin vuohistaan ja kutunjuustostaan.


title: Kulkkila

text: 1700-luvun alkupuolelle asti Kulkkilan kylä kuului Suur-Huittisten pitäjään.


title: Faye Marsay

text: Faye Marsay (s. 30. joulukuuta 1986) on englantilainen näyttelijä. Hänet tunnetaan rooleistaan televisiosarjoissa "Valkoinen kuningatar" ja "Game of Thrones".


title: Faye Marsay

text: Marsay opiskeli näyttelemistä Bristol Old Vic -teatterikoulussa.


title: Mulon rautatieasema

text: Mulon rautatieasema (lyh. Muo) on lakkautettu rautatieliikennepaikka nykyisen Joensuun kaupungin alueella. Mulo oli Karjalan radan alkuperäisiä asemia, sillä se avattiin liikenteelle radan valmistuttua 1894. Paikalle rakennettiin Knut Nylanderin suunnittelema pieni laiturirakennus. Asema muutettiin miehittämättömäksi kesällä 1954. Karjalan radan paikallisliikenteen loputtua kesällä 1987 aseman henkilöliikenne päättyi ja liikennepaikka lakkautettiin. Laiturirakennus ja asemalaituri on purettu.


title: Mulon rautatieasema

text: Lyijykynäpiirros Mulon laiturirakennuksesta


title: Unioninakseli

text: Unioninakseli () on Helsingin kantakaupungin pisin suora katulinja. Se alkaa Tähtitorninmäen observatoriosta ja päättyy Kallion kirkkoon. Akseli on etelä–pohjoissuuntainen ja noin 2,5 kilometriä pitkä. Aiemmin Unioninakselilla oli vahva poliittinen symboliarvo, sillä se yhdisti porvarillisen kantakaupungin Pitkänsillan pohjoispuolisiin työläiskaupunginosiin.


title: Unioninakseli

text: Nykyisen Unioninkadun eteläosan kohdalla sijainnut 1600-luvulla perustettu Läntinen kirkkokatu muodostaa akselin vanhimman osuuden. 1800-luvulla katulinja rakennettiin Nuuskamyllynmäen yli pohjoiseen. Pitkänsillan pohjoispuolinen linjaus eli Siltasaarenkatu valmistui viimeisenä, se rakennettiin Ison Hiirisaaren ja täytetyn merenlahden päälle ja edelleen entisille Kallion laidunmaille. Suora katulinja jatkuu lyhyen matkaa Kallion kirkon pohjoispuolella kirkkopuiston keskikäytävänä ja Papinkujana. Katulinjan pohjoisinta osuutta ei kuitenkaan lasketa osaksi Unioninakselia.


title: Unioninakseli

text: 1900-luvun alussa suunniteltiin monumentaaliakselia Kallion kirkon korttelista pohjoiseen. Sturenkadun ja nykyisen Aleksis Kiven kadun kulmaan oli varattu paikka julkiselle rakennukselle akselin päätepisteeksi.


title: Unioninakseli

text: Unioninakseli muodostuu kolmesta kadusta:Kopernikuksentie on noin satametrinen hiljainen puistokatu Saksalaisen kirkon ja Tähtitorninmäen observatorion välillä. Valtaosan Unioninakselista muodostaa puolitoistakilometrinen Unioninkatu, jonka linja kulkee Saksalaiselta kirkolta Pitkällesillalle. Akselin pohjoisen osuuden muodostaa vajaan kilometrin mittainen Siltasaarenkatu, jonka linja kulkee Pitkältäsillalta Kallion kirkolle.


title: Unioninakseli

text: Unioninakselin eteläisin osa sijaitsee Ullanlinnan kaupunginosassa. Kopernikuksentien ja Etelä-Esplanadin välinen osuus sijaitsee Kaartinkaupungissa, siitä pohjoiseen Pitkällesillalle Unioninakseli muodostaa Kluuvin ja Kruununhaan välisen rajan. Pitkänsillan pohjoispuolella Unioninakseli sijaitsee kokonaisuudessaan Kallion kaupunginosassa.


title: Unioninakseli

text: Unioninakseli ei muodosta liikenteellisesti yhtenäistä kokonaisuutta ja se edustaa monimuotoisuudessaan liikenteen kulloisiakin kehitysvaiheita. Se on osittain yksisuuntainen ja osittain suljettu autoliikenteeltä. Kaisaniemen liikenneympyrän ja Hakaniemen torialueen välinen osuus on erittäin vilkasliikenteinen. Osuudella on myös runsaasti raitiolinjoja. Liikennevirtojen ohjautuminen kyseiselle osuudelle liittyy Kaisaniemenkadun avaamiseen vuonna 1920: liikenne siirtyi uudelle katuosuudelle ja suuri osa Unioninkatua muuttui valtaväylästä hiljaiseksi museokaduksi. Lisäksi raitioliikennettä on lyhyellä osuudella Kauppatorin ja Senaatintorin tienoilla.


title: Unioninakseli

text: Unioninakselin varrella sijaitsee Helsingin kolme keskeistä torialuetta: Kauppatori ja Senaatintori Kruununhaassa sekä Hakaniementori Pitkänsillan pohjoispuolella. Akselin varren kirkkoja ovat etelästä lukien muun muassa Saksalainen kirkko, Helsingin tuomiokirkko, Pyhän kolminaisuuden kirkko ja Kallion kirkko. Merkittävän arkkitehtonisen kokonaisuuden muodostaa Unioninakseliin nivoutuva C. L. Engelin suunnittelema Helsingin empire-keskusta, joka on rakennettu 1800-luvun alkupuolella. Huomattavia rakennuksia etelästä lukien ovat myös muun muassa Tähtitorninmäen observatorio, Svenska normallyceum, Metsätalo, Ympyrätalo ja Arenan talo.


title: Unioninakseli

text: Unioninakselin varren patsaita ovat muun muassa "Havis Amanda", jota naisasialiike piti aikoinaan epäsiveellisenä, sekä "Äidinrakkaus" Varsapuistikossa.


title: Tervasuon linjavaihde

text: Tervasuon linjavaide (lyh. "Tsu") on lakkautettu rautatieliikennepaikka Joensuun kaupungin alueella rataosuudella Joensuu-Ilomantsi. Se avattiin liikenteelle 1960, ja siellä oli myös henkilöliikenteen seisake 1960-1969. Henkilöliikenteen jälkeen liikennepaikka toimi linjavaihteena Ilomantsin radan peruskorjaukseen asti 2010. Paikalla oli yksi sivuraide, joka poistettiin korjaustöiden yhteydessä. Myös laiturirakenteet on purettu. Tervasuolla ei ollut asemarakennusta tai miehitystä.


title: DFL-Supercup 2016

text: DFL-Supercup 2016 oli seitsemäs DFL-Supercup kilpailun uudelleenperustamisen jälkeen. Ottelu pelattiin 14. elokuuta Signal Iduna Parkilla Dortmundissa. Ottelussa kohtasivat sekä Bundesliigan että Saksan cupin kaudella 2015–2016 voittanut Bayern München ja sarjassa toiseksi sijoittunut Borussia Dortmund.


title: DFL-Supercup 2016

text: Bayern München pelasi DFL-Supercupissa viidettä kertaa peräkkäin. Se oli hävinnyt ottelun kolmena edellisenä vuonna. Borussia Dortmund pelasi DFL-Supercupissa edellisen kerran 2014, jolloin se voitti juuri Bayern Münchenin maalein 2–0. Vuoden 2016 kohtaaminen oli seurojen viides keskinäinen DFL-Supercup. Aiemmista otteluista Borussia Dortmund voitti vuosien 1989, 2013 ja 2014 ottelut, Bayern München taas vuoden 2012 ottelun.


title: DFL-Supercup 2016

text: Bayern Münchenille vuoden 2016 Supercup oli kaikkiaan kymmenes. Voittoja sillä oli aiemmin neljä. Borussia Dortmund oli mukana kahdeksatta kertaa. Se oli ennen vuoden 2016 ottelua kilpailun menestyksekkäin joukkue viidellä voitollaan.


title: DFL-Supercup 2016

text: Ottelu oli Bayern Münchenin päävalmentaja Carlo Ancelottille ensimmäinen kilpailullinen ottelu uudessa seurassaan.


title: Mark Madsen

text: Mark Overgaard Madsen (s. 23. syyskuuta 1984 Nykøbing Falster) on tanskalainen kreikkalais-roomalaisen tyylin painija ja olympiamitalisti.


title: Mark Madsen

text: Pääasiassa 74–75 kilogramman painoluokissa kilpaillut Madsen saavutti olympiahopeaa Rio de Janeirossa 2016. Olympiamitali painissa oli Tanskalle ensimmäinen sitten Henrik Hansenin vuoden 1948 pronssin. Lontoon kesäolympialaisissa 2012 Madsen sijoittui viidenneksi ja Pekingin kesäolympialaisissa 2008 19:nneksi. MM-kilpailuista Madsen on saavuttanut neljä hopeamitalia ja yhden pronssin, ja EM-kilpailuista hänellä on yksi pronssimitali. Hänen valmentajanaan on toiminut Suomessa syntynyt kilpauransa päättänyt painija Håkan Nyblom.


title: Ismail Bey

text: Ismail Bey oli 1500-luvulla elänyt nogai-kansaan kuulunut ylimys, joka toimi Volgan alueen nogaiden ordan kaanina 1555–64.


title: Ismail Bey

text: Ismail oli Venäjän tsaari Iivana IV Julman liittolainen ja esti muun muassa toisen liittolaisensa Jusuf-kaanin sotaretken Moskovaan 1553. Ismail osallistui yhdessä Venäjän armeijan kanssa Astrahanin kaanikunnan valtaamiseksi tehtyyn sotaretkeen 1554. Sotaretki päättyi voittoisasti, ja Venäjä nosti Astrahanin vasallihallitsijaksi Derviş Alin. Valloituksen jälkeen Ismail sai tehtäväkseen vartioida Astrahanin teitä ja kulkureittejä maalla, kun Iivana lupasi itse pitää huolta joki- ja merireiteistä. Iivana suunnitteli myös Krimin kaanikunnan valtaamista, johon hän pyysi Ismailin tukea ja neuvoa.


title: Ismail Bey

text: Ismail ja hänen liittolaisensa riitautuivat 1550-luvun puoliväliin mennessä, jolloin nogait kävivät keskenään suuren sisällissodan. Sodan hävisi sen toista osapuolta johtanut Jusuf-kaani, vaikka hänen armeijansa oli hyvin suuri. Voittoisa Ismail otti suuren osan Jusufin omaisuudesta haltuunsa ja lähetti Moskovaan kauppiaita, joilla oli mukanaan 20 000 hevosta ja 4000 lammasta. Voitto ja menestys huumasivat Ismailin, joka lähetti Iivana Julmalle kirjeen, jossa kutsui tätä "pojakseen, valkoiseksi tsaariksi". Lisäksi hän vaati Iivanaa maksamaan veroja itselleen. Hänen onnensa oli kuitenkin kääntymässä, sillä Jusuf-kaanin pojat aloittivat oman menestyksekkään sotansa Ismailia vastaan, ja seuraavissa kirjeissään Iivanalle Ismail pyysi tämän tukea käyttäen jälleen kunnioittavaa sävyä.


title: Ismail Bey

text: 1558 nogai-kansaa koetteli suuri nälänhätä, johon Ismail pyysi tukea Iivanalta sitä koskaan saamatta, vaikka hän oli alistunut jo kutsumaan Iivanaa hallitsijakseen. Ismail kuoli 1564 ja hänen seuraajakseen tuli Tin Ahmad.


title: Katri Merikallio

text: Katri Merikallio (s. 1961) on Suomen Kuvalehden ulkomaantoimittaja. Hän on erikoistunut Aasiaan ja Afrikkaan.


title: Stig-André Berge

text: Stig-André Berge (s. 20. heinäkuuta 1983 Oslo) on norjalainen kreikkalais-roomalaisen tyylin painija ja olympiamitalisti.


title: Stig-André Berge

text: Pääasiassa 59–60 kilogramman painoluokissa kilpaillut Berge voitti olympiapronssia Rio de Janeirossa 2016. Painin olympiamitali oli Norjalle ensimmäinen 24 vuoteen. Lontoon kesäolympialaisissa 2012 Berge sijoittui 13:nneksi ja Pekingin kesäolympialaisissa 2008 19:nneksi. MM-kilpailuista hän on saavuttanut pronssia Taškentista 2014 sekä EM-kilpailuista hopeaa Sofiasta 2007 ja Kaspijskista 2018.


title: Melonta kesäolympialaisissa 2016 – miesten koskimelonnan kajakkiyksikkö

text: Miesten kajakkiyksikkö Rio de Janeiron olympialaisissa 2016 8. – 10. elokuuta Estádio Olímpico de Canoagem Slalomissa. Kilpailuun osallistui 21 melojaa. Olympiakultaa voitti isobritannialainen Joseph Clarke. Toiseksi sijoittui slovenialainen Peter Kauzer ja kolmanneksi tšekkiläinen Jiří Prskavec.


text: Ensimmäinen kierros käytiin 8. elokuuta. Ensimmäinen kierros koostui kahdesta erästä, joista paras tulos jäi voimaan. Välierät ja finaali melottiin 10. elokuuta.


title: Omepratsoli

text: Omepratsoli (CHSNO) on sulfoksideihin ja bentsimidatsolijohdannaisiin kuuluva orgaaninen yhdiste. Yhdistettä käytetään mahahapon eritystä vähentävänä lääkkeenä muun muassa refluksitaudin tai mahahaavan hoidossa.


title: Omepratsoli

text:
Omepratsoli on huoneenlämpötilassa valkoista tai kellertävää kiteistä ainetta. Yhdiste liukenee huonosti veteen, mutta paremmin orgaanisiin liuottimiin kuten etanoliin ja hieman asetoniin. Happamissa olosuhteissa se hajoaa. Ometpratsoli on heikosti emäksinen yhdiste. Omepratsoli on optisesti aktiivista ja sen S-enantiomeeri on noin neljä kertaa tehokkaampaa lääkeaineena kuin R-enantiomeeri. Pelkkä S-enantiomeeri tunnetaan nimellä esomepratsoli.
Omepratsoli metaboloituu ihmiselimistössä maksan entsyymien vaikutuksesta. Lääkeaine aktivoituu siten, että ensimmäisessä vaiheessa bentsimidatsolirakenteen imiinityppi protonoituu ja pyridiinirenkaan nukleofiilinen typpi reagoi additioreaktiolla elektrofiilisen imiiniryhmän hiiliatomin kanssa. Näin syntyy spirorakenne, joka avautuu muodostaen sulfeenihappojohdannaisen. Tämä johdannainen reagoi bentsimidatsolirenkaan amiininkaltaisen typpiatomin kanssa muodostaen uuden elektrofiilisen rengasrakenteisen yhdisteen. Tämä yhdiste reagoi protonipumppuproteiinien kysteiiniaminohappojen tioliryhmien kanssa muodostaen inaktivoidun protonipumpun, jolloin suolahapon eritys vähenee. Yhdistettä voidaan käyttää muun muassa refluksitaudin ja Zollinger–Ellison-oireyhtymän hoidossa.


title: Omepratsoli

text: Omepratsoli on yleisesti ottaen varsin hyvin siedetty lääkeaine. Haittavaikutuksia voivat olla pää- ja nivelkivut, hypergastrinemia eli gastriinipeptidin pitoisuuden kasvu, vatsan pH:n noususta seuraava bakteerien kasvuolosuhteiden paraneminen vatsassa ja raudan ja B-vitamiinin imeytymisen heikkeneminen.


title: Omepratsoli

text: Omepratsolin synteesin lähtöaine on 4-metoksibentseeni-1,2-diamiini, joka reagoi kaliumetyyliksantaatin kanssa bentsimidatsolitiolijohdannaiseksi. Seuraavassa vaiheessa tämä johdannainen reagoi 2-(kloorimetyyli)-4-metoksi-3,5-dimetyylipyrimidiinin kanssa. Näin syntyvä tuote hapetetaan m-klooriperbentsoehapon avulla omepratsoliksi.


title: Melonta kesäolympialaisissa 2016 – naisten koskimelonnan kajakkiyksikkö

text: Naisten kajakkiyksikkö Rio de Janeiron olympialaisissa 2016 8. – 11. elokuuta Estádio Olímpico de Canoagem Slalomissa. Kilpailuun osallistui yhteensä 21 urheilijaa. Voittoon meloi espanjalainen Maialen Chourraut ennen toiseksi sijoittunutta uusiseelantilaista Luuka Jonesia ja kolmanneksi melonutta australialaista Jessica Foxia.


text: Ensimmäinen kierros käytiin 8. elokuuta. Ensimmäinen kierros koostui kahdesta erästä, joista paras tulos jäi voimaan. Välierät ja finaali melottiin 11. elokuuta.


title: Isokaze-luokka

text: Isokaze-luokka () oli keisarillisen Japanin laivaston neljän aluksen muodostama hävittäjäluokka.


title: Georgia kesäolympialaisissa 2016

text: Georgia osallistui Rio de Janeiron olympialaisiin 2016 40 urheilijan joukkueella. Tämä oli Georgian kuudes kerta kesäolympialaisissa itsenäisenä valtiona. Lipunkantajana avajaisissa toimi Avtandil Tšrikišvili.


title: Georgia kesäolympialaisissa 2016

text: Georgia saavutti kaksi kultaa, hopean ja neljä pronssia.


title: Filippiinit kesäolympialaisissa 2016

text: Filippiinit osallistui Rio de Janeiron olympialaisiin 2016 13 urheilijan joukkueella. Joukkueen lipunkantajana avajaisissa toimi pöytätennispelaaja Ian Lariba.


title: Suomenlinnan hoitokunta

text: Suomenlinnan hoitokunta on Suomen opetus- ja kulttuuriministeriön alainen valtion virasto, joka restauroi, ylläpitää, esittelee ja hallinnoi Suomenlinnaa ja vuokraa siellä olevia asuntoja ja toimitiloja.


title: Suomenlinnan hoitokunta

text: Virasto perustettiin vuonna 1973 Suomenlinnan siirryttyä puolustusvoimilta siviilihallintoon.


title: Isokaze (1916)

text: Isokaze () oli keisarillisen Japanin laivaston 1917 valmistunut Isokaze-luokan hävittäjä.


title: Isokaze (1916)

text: Alus tilattiin Kuren laivastontelakalta osana vuoden 1915 hankintoja. Sen köli laskettiin 5. huhtikuuta 1916 ja alus laskettiin vesille vielä saman vuoden lopulla 5. lokakuuta. Alus valmistui 28. helmikuuta 1917.


title: Isokaze (1916)

text: Alus poistettiin alusluettelosta 1. huhtikuuta 1935.


title: Amatsukaze (1916)

text: Amatsukaze () oli keisarillisen Japanin laivaston 1917 valmistunut Isokaze-luokan hävittäjä.


title: Amatsukaze (1916)

text: Alus tilattiin Kuren laivastontelakalta osana vuoden 1915 hankintoja. Sen köli laskettiin 1. huhtikuuta 1916 ja alus laskettiin vesille vielä saman vuoden lopulla 5. lokakuuta. Alus valmistui 14. huhtikuuta 1917.


title: Amatsukaze (1916)


title: Hamakaze (1916)

text: Hamakaze () oli keisarillisen Japanin laivaston 1917 valmistunut Isokaze-luokan hävittäjä.


title: Hamakaze (1916)

text: Alus tilattiin Kawasakin Nagasakin telakalta osana vuoden 1915 hankintoja. Sen köli laskettiin 1. huhtikuuta 1916 ja alus laskettiin vesille vielä saman vuoden lopulla 30. lokakuuta. Alus valmistui 28. maaliskuuta 1917.


title: Hamakaze (1916)


title: Kokemäenjoki-triptyykki

text: Kokemäenjoki-triptyykki on taiteilija Into Linturin (1902–1989) vuonna 1938 maalaama suurikokoinen teos, joka sijaitsee Porin suomalaisessa yhteislyseossa (PSYL). Linturi halusi kuvata teoksessa voimakkaana virtaavaa Kokemäenjokea keskellä viljavia peltolakeuksia. Teos perustuu luonnoksiin, jotka Linturi piirsi Nakkilassa. Triptyykki tilattiin alun perin Osuuskunta Elon ravintolaan, jossa se sijaitsi ravintolatoiminnan päättymiseen saakka. Lukuvuonna 1947–1948 PSYL sai teoksen lahjoituksena osuuskunnalta.


title: Kokemäenjoki-triptyykki

text: Satakuntalaisesta maisemasta innoittunutta luomiskautta elänyt Into Linturi piti yksityisnäyttelyn Porissa vuonna 1937. Myönteisen vastaanoton saaneen näyttelyn jälkeen hän sai merkittävän tilauksen osuuskunta Elon ravintolaan. Ravintolasaliin tilattava seinämaalaus olisi kooltaan 6,0×1,8 metriä. Linturi valitsi aiheeksi peltojen keskellä virtaavan Kokemäenjoen. Taiteilija aloitti työn syksyllä 1937, mutta se sujunut. Linturi matkusti Nakkilaan tekemään uudet luonnokset, minkä jälkeen hän maalasi ensimmäisen version yli ja aloitti alusta. Linturi maalasi teosta toisinaan ulkona saadakseen kuusi metriä leveään teokseen riittävästi etäisyyttä. Työ alkoikin sujua, ja Linturi oli lopputulokseen tyytyväinen. Kesällä 1938 hän totesi, että ”Voitto on oleva sittenkin minun. Kyllä tämä työ on ollut minulle kuin painajainen - olen ollut koko kevään äärimmäisen epätoivon vallassa, mutta ihmeellinen totuus tuntuu kätkeytyvän sanoihin: taito kasvaa vaikeuksien mukana.”


title: Kokemäenjoki-triptyykki

text: Syksyllä 1938 Kokemäenjoki-triptyykki asetettiin näytteille Porissa Linturin yksityisnäyttelyssä. Kritiikki näyttelyä kohtaan oli suopeaa, ja Kokemäenjoki-triptyykki herätti erityistä huomiota. Lallin kriitikko V. S. kirjoitti työn olevan monumentaalinen, värikauneutta uhkuva ja siten suureksi kunniaksi tekijälleen. Lisäksi Lalli kiitteli triptyykkiä osoituksena Linturin kykyvystä käsitellä suuria pintoja. Satakunnan Kansa kirjoitti: ”työ oli uskottu Linturille, sillä onhan taiteilija Linturin mielityönä aina ollut juuri läntisen Satakunnan aukeiden maisemien esittäminen." Lisäksi Satakunnan Kansan kriitikko totesi, että "sopivampaa aihetta kuin tämä Harjavallasta saatu ei kai olisi voinut löytää”.


title: Kokemäenjoki-triptyykki

text: Ravintolatoiminnan loputtua osuuskunta Elo lahjoitti triptyykin Porin suomalaiselle yhteislyseolle. Koulu on kirjannut vastaanottaneensa lahjoituksen lukuvuonna 1947–48. Koulun juhlasaliin sijoitettu teos kärsi vuosien saatossa vaurioita salin ollessa liikuntatuntien käytössä, ja teos siirrettiin turvaan varastoon. Koulun peruskorjauksen yhteydessä Kokemäenjoki-triptyykki konservoitiin ja kehykset uusittiin. Kunnostuksesta vastasi konservaattori Nina Jolkkonen-Porander. Kokemäenjoki-triptyykki ripustettiin esille peruskorjatun Porin suomalaisen yhteislyseon Linturiksi nimettyyn suuropetustilaan 9.8.2016.


title: Max Whitlock

text: Max Antony Whitlock (s. 13. tammikuuta 1993 Hemel Hempstead) on brittiläinen telinevoimistelun olympiavoittaja, maailmanmestari ja Euroopan-mestari. 167 senttimetriä pitkä ja 56 kilogrammaa painava Whitlock edustaa South Essex GC:tä ja hänen valmentajanaan toimii Scott Hann. Whitlock aloitti voimistelun seitsenvuotiaana vuonna 2000.


title: Max Whitlock

text: Whitlock saavutti vuoden 2016 kesäolympialaisista Rio de Janeirosta kultaa permannolta ja hevoselta ja pronssia moniottelusta. Näin ollen Whitlockista tuli historian ensimmäinen brittiläinen telinevoimistelun olympiavoittaja. Vuoden 2012 kesäolympialaisista Lontoosta Whitlock saavutti pronssia hevoselta ja joukkuekilpailusta. MM-kilpailuista Whitlockilla on kaksi kultaa ja viisi hopeaa. EM-kilpailuista hän on saavuttanut kolme kultaa, kolme hopeaa ja yhden pronssin.


title: Max Whitlock

text: Whitlock on edustanut Englantia Kansainyhteisön kisoissa. Hän on saavuttanut Kansainyhteisön kisoista neljä kultaa, yhtä monta hopeaa ja kaksi pronssia.


title: Tokitsukaze (1916)

text: Tokitsukaze () oli keisarillisen Japanin laivaston 1917 valmistunut Isokaze-luokan hävittäjä.


title: Tokitsukaze (1916)

text: Alus tilattiin Kawasakin Nagasakin telakalta osana vuoden 1915 hankintoja. Sen köli laskettiin 10. maaliskuuta 1916 ja alus laskettiin vesille vielä saman vuoden lopulla 27. joulukuuta. Alus valmistui 31. toukokuuta 1917.


title: Tokitsukaze (1916)

text: Alus haaksirikkoutui 30. maaliskuuta 1918 Miyazakin rannikolla. Sen hylky nostettiin ja se siirrettiin Maizurun laivastontelakalle korjattavaksi 2. joulukuuta. Se poistui telakalta 31. maaliskuuta 1919 ja alus palautettiin palvelukseen 17. helmikuuta 1920. Alus poistettiin alusluettelosta 1. huhtikuuta 1935.


title: Nicolas Feldhahn

text: Nicolas Feldhahn (s. 14. elokuuta 1986 München, Saksa) on saksalainen jalkapalloilija. Pelipaikaltaan hän on keskuspuolustaja. Feldhahn edustaa Regionalligassa pelaavaa Bayern Münchenin kakkosjoukkuetta.


title: Nicolas Feldhahn

text: Feldhahn edusti juniorina Warngauta, 1860 Müncheniä ja SpVgg Unterhachingia. Hän pelasi SpVgg Unterhachingissa 21 ottelua 2. Bundesliigassa vuosina 2005–2007 ja Erzgebirge Auessa 19 ottelua samassa sarjassa kaudella 2007–2008. Vuosina 2008–2015 Feldhahn pelasi yhteensä 214 ottelua 3. Ligassa edustaen Werder Bremenin kakkosjoukkuetta, Kickers Offenbachia ja VfL Osnabrückiä.


title: Nicolas Feldhahn

text: Elokuussa 2015 Feldhahn siirtyi Bayern Münchenin kakkosjoukkueeseen. Hän pelasi kaudella 2015–2016 joukkueessa 15 Regionalligan ottelua. Kesällä 2016 Feldhahn oli seuran edustusjoukkueen mukana pelaten kolmessa International Champions Cupiin kuuluvassa ystävyysottelussa. Hän oli kokoonpanossa myös DFL-Supercupissa 2016, jonka Bayern München voitti.


title: Kawakaze-luokka

text: Kawakaze-luokka () oli keisarillisen Japanin laivaston kahden aluksen muodostama hävittäjäluokka.


title: AntroBlogi

text: AntroBlogi on lokakuussa 2015 toimintansa aloittanut suomenkielinen verkkomedia, joka kommentoi yhteiskunnallisia ilmiöitä antropologian keinoin. Laajalle yleisölle suunnattu tieteellinen verkkojulkaisu nimeää tavoitteekseen tarjota antropologisen tutkimuksen ja tietotaidon hedelmiä koko kansan iloksi. Lisäksi se haluaa parantaa tieteenalan näkyvyyttä. Sivusto esittelee antropologiaa ja jakaa tietoa sen hyödyistä työelämän eri sektoreilla.


title: AntroBlogi

text: AntroBlogi on voittoa tavoittelematon ja sitoutumaton. Se ei maksa julkaisupalkkioita ja toimii open access –periaatteella. AntroBlogi palkittiin vuonna 2018 kahdesti: Suomen Antropologisen Seuran toimesta Vuoden antropologisena tekona ja Kaskas Median Liikutu tiedosta -kilpailun voittajana, vuoden vaikuttavimpana tiedeviestintätekona.


title: AntroBlogi

text: AntroBlogi julkaisee 3-6 artikkelia viikossa. Tieteen popularisointiin erikoistunut julkaisu on monimediainen. Sen muita julkaisumuotoja ovat artikkeleistä tehtävät Radio Antron podcastit ja AlterNATIIVI -podcastsarja, Kulttuurishokki-videotuotannot ja eri somekanaville tarkoitetut erikoissisällöt. Syksyllä 2017 aloittanut uutistoimitus julkaisee antropologisia kommentteja ajankohtaisiin puheenaiheisiin. AntroBlogi on läsnä sosiaalisessa mediassa: Facebookissa, Twitterissä, Instagramissa ja LinkedInissä. Sunnuntai-iltaisin julkaistaan Kulttuurishokki-sarjaa, jossa esitellään uusia näkökulmia tuttuihin tapoihin ja tutustutaan muiden kulttuurien elämänmenoon lyhyiden anekdoottien muodossa.


title: AntroBlogi

text: AntroBlogiin kirjoittavat antropologian alalta valmistuneet. Ajoittain sivusto julkaisee myös lähitieteenalojen (kuten etnologian, kulttuurintutkimuksen ja sosiologian) edustajien tekstejä.


title: AntroBlogi

text: Verkkomedian pyörittämisestä vastaa kirjava joukko antropologeja. Toimitukseen kuuluu alan opiskelijoita, maistereita, tohtorikoulutettavia ja tutkijoita. Tekijät nojaavat oman alansa tutkimustietoon ja erikoisosaamiseen. AntroBlogin hallinnollinen toteutuspaikka on Allegra Lab Helsinki ry..


title: AntroBlogi

text: Juttujen tieteellisestä laadusta vastaa AntroBlogin toimituskunta, jonka muodostavat päätoimittajat Ninnu Koskenalho ja Suvi Jaakkola, toimituspäällikkö Saara Toukolehto sekä tieteelliset arvioijat Marianna Keisalo ja Tuomas Järvenpää.


title: AntroBlogi

text: AntroBlogin lukuisiin yhteistyökumppaneihin kuuluvat muun muassa Yle Radio 1, Voima-lehti, Tiedetuubi, Suomen antropologinen seura ja sen lehti Suomen Antropologi. Häiriköt-päämaja ja Radio Fiskars. Julkaisun toimintaa ovat rahoittaneet Koneen Säätiö (2017-2018), Otto A. Malmin lahjoitusrahasto (2017) ja Taiteen edistämiskeskus (2018).


title: Malediivit kesäolympialaisissa 2016

text: Malediivit osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi uimari Aminath Shajan.


title: IHeartRadio Music Awards

text: iHeartRadio Music Awards on vuosittain järjestettävä musiikkialan palkintogaala. Palkinnot jakaa yhdysvaltalainen radiokanava iHeartRadio. Palkintojenjako perustuu artistien ja kappaleiden myyntilukuihin, kuuntelijoiden palautteeseen ja listasijoituksiin kyseisellä radiokanavalla. Myös kanavan kuuntelijoilla on mahdollisuus äänestää joissain palkintokategorioissa.


title: IHeartRadio Music Awards

text: Palkintogaala järjestettiin ensimmäisen kerran vuonna 2014.


title: Armenia kesäolympialaisissa 2016

text: Armenia osallistui Rio de Janeiron olympialaisiin 2016 33 urheilijan joukkueella. Lipunkantajana avajaisissa toimi Vahan Mkhitaryan


title: Risi Competizione

text: Risi Competizione (aiemmin Doyle-Risi Racing) on italialais -yhdysvaltalainen kilpatalli, jonka perusti Giuseppe Risi vuonna 1997. Risi Competizione on voittanut kuljettajien ja valmistajien mestaruuksia muun muassa American Le Mans Series, IMSA GT Championship ja Rolex Sports Car Series -sarjoissa sekä voittanut kolmesti myös Le Mansin 24 tunnin ajon vuosina 1998, 2008 ja 2009. Nykyisin talli kilpailee WeatherTech SportsCar Championship -sarjassa.


title: Risi Competizione

text: Mika Salo ja Jaime Melo voittivat American Le Mans Series kuljettajien mestaruuden GT2-luokassa kaudella 2007.


title: Risi Competizione

text: Talli on voittanut Petit Le Mans kilpailun vuonna 2016. Talli osallistuu Le Mansin 24 tunnin ajoihin vuonna 2017 Toni Vilanderin ja Giancarlo Fisichellan kanssa.


title: Luan Vieira

text: Luan Guilherme de Jesus Vieira, tunnetaan nimellä Luan (joissain yhteyksissä myös Luan Vieira, s. 27. maaliskuuta 1993 São José do Rio Preto, Brasilia), on brasilialainen jalkapalloilija. Pelipaikaltaan hän on hyökkääjä. Luan edustaa Brasilian pääsarjassa pelaavaa Grêmiota.


title: Luan Vieira

text: Luan siirtyi Grêmio Catanduvensesta Grêmioon kaudeksi 2014. Ensimmäisellä Série A -kaudellaan 2014 hän teki 28 ottelussa neljä maalia ja kaudella 2015 kymmenen maalia 33 ottelussa.


title: Luan Vieira

text: Luan valittiin Brasilian joukkueeseen Brasiliassa järjestettäviin kesäolympialaisiin 2016. Hän teki maalin alkulohko-ottelussa Tanskaa ja puolivälierässä Kolumbiaa vastaan.


title: Tikkalan rautatieasema

text: Tikkalan rautatieasema (lyh.Tkk) on rautatieliikennepaikka Tohmajärvellä rataosuudella Kouvola–Joensuu. Tikkala on Karjalan radan alkuperäisiä asemia, ja se avattiin liikenteelle 1. marraskuuta 1894.


title: Tikkalan rautatieasema

text: Tikkalaan rakennettiin 1894 pieni laiturirakennus ja muutamaa vuotta myöhemmin tavaramakasiini. Paikalle rakennettiin uusi puinen asemarakennus 1926, jonka jälkeen vanhempi asemarakennus siirrettiin Suhmuraan. Vanha asema on jäänyt radanoikaisujen myötä ratalinjasta sivuun, ja se on myyty yksityisomistukseen. Siellä on sittemmin asunut Kotiteollisuus-yhtyeen basisti, ja yhtyeen levyjä on äänitetty rakennuksessa. Asema-alueen 1950-luvulle käytössä ollut puinen vesitorni kuten myös saunarakennus ja vahtitupa ovat myös säilyneet. .


title: Tikkalan rautatieasema

text: Tikkala on siinä mielessä harvinainen asema, että asemaa on jouduttu siirtämään peräti kaksi kertaa. Ensimmäisen kerran asemaa siirrettiin 1966, jolloin oikaisun pohjoispäähän avattiin uusi asema. Se oli miehitetty vuoteen 1973 asti , ja paikalle rakennettiin pieni puinen asemarakennus. Henkilöliikenne loppui Niiralan radan henkilöliikenteen loputtua 1987, ja tavaraliikenne neljä vuotta aiemmin.


title: Tikkalan rautatieasema

text: Toinen oikaisu tehtiin 2008, jolloin rataa siirrettiin vanhan radan länsipuolelle pois suopohjaiselta maaperältä. Tätä Tikkalan nykyistä liikennepaikkaa käytetään ainoastaan junankohtauspaikkana.


title: Miekkailu kesäolympialaisissa 2016 – miesten kalvan joukkuekilpailu

text: Miesten kalvan joukkuekilpailu Rio de Janeiron olympialaisissa käytiin 14. elokuuta OTC Hall 2:ssa. Joukkueita osallistui turnaukseen yhteensä 9. Kultaa voitti Ranska, joka näin uusi olympiakullan. Hopealle sijoittui Italia ja kolmanneksi Unkari.


title: Salamis (antiikin kaupunki)

text: Salamis () oli antiikin aikainen kaupunki ja kaupunkivaltio ("polis") Salamiin saarella Kreikassa. Sen arkeologinen kohde sijaitsee saaren itärannikolla Spithárin kylässä lähellä Ampelákian kaupunkia.


title: Salamis (antiikin kaupunki)

text:
Salamis oli alun perin Aiginan siirtokunta. Sittemmin se oli Ateenan ja Megaran kiistakapulana. Lopulta Ateena valtasi sen itselleen ja siitä tuli Ateenan kaupunkivaltion osa, vaikka siitä ei koskaan tullutkaan yhtä Attikan demoksista. Alkuperäinen Salamiin kaupunki sijaitsi saaren etelärannikolla eli Aiginan puolella. Kun saari liitettiin Ateenan valtaan, uusi Salamiin kaupunki rakennettiin saaren itärannikolle eli Ateenan puolelle. Tällä paikalla kaupunki sijaitsi klassisella ja hellenistisellä kaudella. Kumpaakaan näistä rakennusvaiheista ei tule sekoittaa nykyiseen Salamiin kaupunkiin, joka sijaitsee saaren länsirannikolla ja on siis kolmas samanniminen kaupunki historian aikana.
Kaupungissa tiedetään olleen agora eli tori, jolla oli muun muassa Solonin patsas, sekä muun muassa Aiaan, Artemiin ja Kykhreuksen temppelit. Pausaniaan aikana 100-luvulla jaa. kaupunki oli jo raunioina. Osia raunioista on näkyvillä maan pinnalla. Näihin kuuluu muun muassa kaupunginmuurin jäänteitä. Lisäksi alueella on suoritettu jonkin verran arkeologisia kaivauksia muun muassa vuosina 2002–2006. Niissä on kaivettu esiin hellenistisen ajan rakennusten jäänteitä Spithárin lahden pohjoisrannalta.


title: Salamis (antiikin kaupunki)

text: Suomen Ateenan-instituutti on suorittanut antiikin Salamiin kaupungin alueella arkeologisia tutkimuksia vuodesta 2016 yhdessä Länsi-Attikan, Pireuksen ja Saroninlahden saarten arkeologisen eforiaatin kanssa. Tutkimusprojektin tarkoituksena on kaupungin asemakaavan ja rakennusten kartoittaminen ilman varsinaisia kaivauksia hyödyntäen muun muassa geofyysisiä menetelmiä, takymetriaa ja fotogrammetriaa. Suomalaisten puolelta projektin johtajana toimii Jari Pakkanen.


title: Idols (1. tuotantokausi)

text: Suomen Idolsin ensimmäinen tuotantokausi alkoi 26. syyskuuta 2003 MTV3-kanavalla. Koelauluja järjestettiin Tampereella, Turussa ja Helsingissä. Kausi päättyi 6. huhtikuuta kuudenteen finaalilähetykseen. Kauden voittajaksi selviytyi Hanna Pakarinen.


title: Idols (1. tuotantokausi)

text: Ohjelman tuomarit olivat Jone Nikula, Nina Tapio ja Asko Kallonen.


title: Idols (1. tuotantokausi)

text: Koelauluja järjestettiin Tampereella, Turussa ja Helsingissä.


title: Adria International Raceway

text: Adria International Raceway on Adriassa, Pohjois-Italiassa sijaitseva 2,702 kilometriä pitkä moottorirata. Radalla ollaan ajettu DTM, Formula 3 Euroseries, Italian Formula 3 ja Superleague Formula -sarjoja.


title: Adria International Raceway

text: Rata esiintyy muutamissa ajopeleissä, kuten esimerkiksi TOCA Race Driver 2 ja Superstars V8 Racing.


title: Mali kesäolympialaisissa 2016

text: Mali osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi pikajuoksija Djénébou Danté.


title: Stitched Up Heart

text: Stitched Up Heart on yhdysvaltalainen rockyhtye, jonka perusti Alecia Demner Los Angelesissa vuonna 2010. Yhtyeen debyyttialbumi "Never Alone" julkaistiin kesäkuussa 2016.


title: Tanska kesäolympialaisissa 2016

text: Tanska osallistui Rio de Janeiron olympialaisiin 2016 121 urheilijan joukkueella. Tanskan lipunkantajana toimi tennispelaaja Caroline Wozniacki. Tanska saavutti kisoissa 15 mitalia; kaksi kultaa, kuusi hopeaa ja seitsemän pronssia.


title: Sportsland SUGO

text: Sportsland SUGO () on 3,737 kilometriä pitkä moottoriurheilurata Japanissa Miyagin prefektuurissa lähellä Murataa. Radalla ajetaan Super GT, MFJ Superbikes, Super Formula, Super Taikyu -sarjoja.


title: Malta kesäolympialaisissa 2016

text: Malta osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi uimari Andrew Chetchuti.


title: Marshallinsaaret kesäolympialaisissa 2016

text: Marshallinsaaret osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi painonnostaja Mathlynn Sasser.


title: Rise

text: Rise voi tarkoittaa muun muassa seuraavia:


title: Matti Mannonen

text: Matti Mannonen (5. huhtikuuta 1871 Koivisto – 4. tammikuuta 1942 Helsinki) oli suomalainen merikapteeni, toimitusjohtaja ja kokoomuksen kansanedustaja.


title: Matti Mannonen

text: Mannosen vanhemmat olivat talollinen Kristian Mannonen ja Katariina Wyyryläinen . Hän kävi kansakoulun ja valmistui merikapteeniksi 1899 Viipurin merikoulusta. Mannonen oli merillä useita vuosia vuodesta 1884 alkaen. Hän toimi sittemmin maanviljelijänä ja laivanvarustajana Koivistolla ja oli toiminimi A. Mannosen prokuristina 1899–1913, Koiviston kirkon isäntänä 1905–1914 ja A. Mannosen kauppaliikkeen toimitusjohtajana 1913–1939.


title: Matti Mannonen

text: Mannonen oli kansanedustajana 1919–1922 edustaen Viipurin läänin läntistä vaalipiiriä. Hän tuli eduskuntaan helmikuussa 1919 sosialidemokraattien Paavo Leppäsen tilalle. Mannonen oli Koiviston kunnanvaltuuston ja kauppalanvaltuuston puheenjohtajana sekä Koiviston kunnallislautakunnan esimiehenä.


title: Matti Mannonen

text: Matti Mannonen oli naimisissa vuodesta 1898 Anna Maria Kolin kanssa.


title: Chang International Circuit

text: Chang International Circuit () (myös Buriram United International Circuit) on moottorirata Isanissa Buriramin maakunnassa Thaimaassa.


title: Chang International Circuit

text: Chang International Circuitin rakennystyöt aloitettiin 2. maaliskuuta 2013 ja avajaisia vietettiin 4. lokakuuta 2014. Sillä on FIA:n ja FIM:n korkeimman tason rataluokitukset. Radalla on pituutta 4,5 kilometriä ja sillä ajetaan Superbike-, WTCC-, Super GT- ja Porsche Carrera Cup Asia -sarjoja.


title: Iisakki Valavaara

text: Isak Iisakki Reinhold Valavaara (19. joulukuuta 1871 Laihia – 23. huhtikuuta 1953 Vaasa) oli suomalainen konttoripäällikkö ja sosialidemokraattien kansanedustaja.


title: Iisakki Valavaara

text: Valavaaran vanhemmat olivat mäkitupalainen Kustaa Wallenius ja Maria Jokela. Hän työskenteli aluksi rakennus- ja kirvesmiehenä Turussa ja Vaasassa. Valavaara oli Vaasan työväenyhdistyksen kirjastonhoitajana 1903–1906, Vaasan työväestön sanomalehti Oy:n taloudenhoitajana 1906–1920, Vaasan työväenyhdistyksen rahastonhoitajana 1907–1908 ja 1923 sekä Työväen Osuusliikkeen konttoripäällikkönä Vaasassa 1920–1927.


title: Iisakki Valavaara

text: Valavaara oli kansanedustajana 1919–1920 edustaen Vaasan läänin eteläistä vaalipiiriä. Hänet vapautettiin edustajantoimesta sairauden vuoksi lokakuussa 1920 ja hänen tilalleen eduskuntaan tuli sosialidemokraattien Hilda Hannunen.


title: Iisakki Valavaara

text: Iisakki Valavaara oli naimisissa vuodesta 1899 Maria Aaltosen kanssa. Iisakki Valavaaran veli oli sosialidemokraattien kansanedustaja Nestori Valavaara.


title: Meistriliigan kausi 2016

text: Meistriliigan kausi 2016 on Viron seurajalkapalloilun korkeimman sarjatason, Meistriliigan (sponsorisyistä A. Le Coq Premium Liiga), 26. kausi. Kausi alkoi 4. maaliskuuta ja se päättyy 5. marraskuuta 2016.


title: Meistriliigan kausi 2016

text: Sarjataulukon yhdeksänneksi sijoittunut pelaa Esiliigan voittaneen joukkueen kanssa yhdestä paikasta Meistriliigan kaudella 2017 kaksiosaisen ottelun.


title: Rise (Katy Perryn kappale)

text: ”Rise” on yhdysvaltalaisen Katy Perryn kappale, joka julkaistiin heinäkuussa 2016. Kappale toimi teemakappaleena yhdysvaltalaisen NBC-televisiokanavan olympialähetyksissä. Kappaleen on tuottanut Max Martin. Single on sijoittunut parhaimmillaan Yhdysvaltain Billboard Hot 100 -listan sijalle 11. Suomessa kappale debytoi latauslistan sijalla 1.


title: Rise (Katy Perryn kappale)

text: Kappaleen sanoma on itseensä luottamisesta ja ettei pidä ikinä luovuttaa.


title: Mauritania kesäolympialaisissa 2016

text: Mauritania osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi pikajuoksija Jidou El-Moctar.


title: Serie A:n kausi 2016–2017

text: Serie A:n kausi 2016–2017 oli Italian seurajalkapalloilun korkeimman sarjan Serie A:n 115. kausi. Kausi alkoi 20. elokuuta 2016 ja se päättyi 28. toukokuuta 2017.


title: Heikki Kääriäinen

text: Heikki Kääriäinen (14. tammikuuta 1872 Iisalmen maalaiskunta – 26. lokakuuta 1947 Iisalmen maalaiskunta) oli suomalainen torppari, pienviljelijä ja sosialidemokraattien kansanedustaja.


title: Heikki Kääriäinen

text: Kääriäisen vanhemmat olivat rukkisorvari Olli Reetrikki Kääriäinen ja Eeva Stina Huttunen. Hän oli vuodesta 1890 alkaen torpparina ja myöhemmin pienviljeljänä Iisalmen maalaiskunnassa.


title: Heikki Kääriäinen

text: Kääriäinen oli kansanedustajana 1910–1917, 1919–1922 ja 1933–1945 edustaen Kuopion läänin läntistä vaalipiiriä. Hän oli presidentin valitsijamiehenä vuoden 1931 presidentinvaaleissa. Kääriäinen oli Iisalmen maalaiskunnan kunnanvaltuuston ja kunnallislautakunnan jäsenenä.


title: Heikki Kääriäinen

text: Heikki Kääriäinen oli naimisissa vuodesta 1900 Reeta Tiina Kokkosen kanssa.


title: Mary Toft

text: Mary Toft (o.s. Denyer, joskus Tofts) (s. 1701 – 1763), oli englantilainen nainen, joka tuli kuuluisaksi vuonna 1726 kun hän sai useat lääkärit vakuutettua siitä, että hän oli synnyttänyt kaniineja. Huiputettujen lääkärien joukossa oli muun muassa kuningas Yrjö I:n hovilääkäri Nathaniel St André.


title: Mary Toft

text: Vuonna 1726 Mary Toft tuli raskaaksi, mutta hän menetti lapsensa. Hän oli sitä ennen nähnyt peltotöitä tehdessään kaniinin, ja kehittänyt pakkomielteen kaniineja kohtaan. Hänen väitteensä kaniinin synnyttämisestä toi paikalle paikallisen lääkärin John Howardin, ja Toft synnytti hänen läsnä ollessaan eläimen osia. Howardin tutkittua tapauksen tieto levisi laajemmalle julkisuuteen ja lääkärikuntaan ja hovilääkäri Nathaniel St Andrén tietoisuuteen. St André piti tapausta aitona, mutta kuninkaan lähettämä toinen lääkäri Cyriacus Ahlers oli skeptinen. Kun kuuluisuudeksi noussut Toft tutkittiin lopulta tarkemmin Lontoossa, hän tapaus paljastui huijaukseksi ja Toft vangittiin.


title: Mary Toft

text: Tapausta seurannut kielteinen julkisuus sai aikaan kuohuntaa lääketieteen harjoittajien keskuudessa ja tuhosi useiden menestyneiden lääkärien maineen ja urat. Satiirikko ja yhteiskuntakriitikko William Hogarth oli yksi ihmisistä, joka käsitteli tapausta julkisuudessa ja joka oli huolissaan lääkäreiden herkkäuskoisuudesta. Toft vapautettiin ja hän palasi kotiinsa.


title: Akela Jones

text: Akela Jones (s. 22. huhtikuuta 1995 Saint Michael) on barbadoslainen seitsenottelija.


title: Akela Jones

text: Jones voitti pituushypyssä alle 20-vuotiaiden maailmanmestaruuden vuonna 2014. Hän on kilpaillut myös korkeushypyssä sekä 100 metrin aitajuoksussa.


title: Akela Jones

text: Jonesin ennätys seitsenottelussa on 6 371 pistettä kesäkuulta 2015.


title: Angola kesäolympialaisissa 2016

text: Angola osallistui vuoden 2016 kesäolympialaisiin, jotka järjestettiin Brasiliassa. Maata edusti 26 urheilijaa seitsemässä eri lajissa. Maan lipunkantajana päättäjäisissä toimi käsipalloilija Cristina Direito Branco.


title: Angola kesäolympialaisissa 2016

text: Angola sai yleisurheiluun ylikansallisia paikkoja kansainväliseltä yleisurheiluliitolta kyetäkseen lähettämään kaksi urheilijaa kilpailuihin.


title: Angola kesäolympialaisissa 2016

text: Angolan naisten käsipallojoukkue pääsi olympialaisiin voittamalla vuonna 2015 Afrikan karsinnat Luandassa. Angola selvisi Ryhmä A:sta neljännesvälieriin sijoittumalla lohkossaan neljänneksi.


title: Angola kesäolympialaisissa 2016

text: Angola sai yhden keskisarjassa ottelevan naisjudokan olympialaisiin. Antonia Moreira hävisi toisessa ottelussa Saksan Laura Vargas Kochille.


title: Angola kesäolympialaisissa 2016

text: Angola sai lähettää soutukilpailuihin yhden veneen miesten kevyeeseen pariairokaksikkoon. Parissa soutivat Andre Matias ja Jean-Luc Rasamoelina.


title: Angola kesäolympialaisissa 2016

text: Angola sai lähettää kisojen purjehduskilpailuihin kaksi venekuntaa. Manuel Lelo sijoittui viimeiseksi miesten Laserissa ja pari Paixão Afonso / Matias Montinho viimeiseksi miesten 470:ssä.


title: Angola kesäolympialaisissa 2016

text: Angolalla oli kaksi edustajaa kisojen uintikilpailuissa.


title: Limeira

text: Limeira on kaupunki Brasiliassa. Se sijaitsee São Paulon osavaltion itäosassa. Limeiran asukasluku on 303 682 (vuonna 2018). Tatujoki virtaa Limeiran läpi.


title: Limeira

text: Limeira oli aikoinaan merkittävä kahvinviljelyn keskus. Kaupungin ympäristössä tuotettiin myös huomattavan paljon sitrushedelmiä, minkä vuoksi Limeiraa kutsuttii Brasilian appisiinipääkaupungiksi. Nykyään tärkein viljelykasvi on kuitenkin sokeriruoko, josta jalostetaan etanolia. Kahvin ja sitrushedelmien lisäksi alueella viljellään myös puuvillaa. Limeirassa on lisäksi paperiteollisuutta.


title: Autopolis

text: Autopolis () on 4.673 kilometriä pitkä moottoriurheilurata Japanissa Ōitan prefektuurissa lähellä Kamitsueta. Radalla ajetaan Super GT, MFJ Superbikes, Super Formula, Super Taikyu -sarjoja.


title: Haluatko miljonääriksi? (videopeli)

text: Haluatko miljonääriksi? on Hothouse Creationsin kehittämä ja Eidos Interactiven julkaisema "Haluatko miljonääriksi?" -tietokilpailuun pohjautuva suomenkielinen videopeli, joka julkaistiin vuonna 2001. Pelin juontajana on Lasse Lehtinen.


title: Adriana Araújo

text: Adriana dos Santos Araújo (s. 11. huhtikuuta 1981 Salvador) on brasilialainen nyrkkeilijä ja olympiamitalisti.


title: Adriana Araújo

text: Araújo voitti 60 kilogramman painoluokassa olympiapronssia Lontoossa 2012. Rio de Janeiron kesäolympialaisissa 2016 hän hävisi ensimmäisen ottelunsa suomalaiselle Mira Potkoselle.


title: Miekkailu kesäolympialaisissa 2016 – naisten säilän joukkuekilpailu

text: Naisten säilän joukkuekilpailu Rio de Janeiron olympialaisissa käytiin 13. elokuuta OTC Hall 2:ssa. Joukkueita osallistui turnaukseen yhteensä 8. Kultaa voitti Venäjä. Hopealle sijoittui Ukraina ja kolmanneksi Yhdysvallat.


title: Ferrari F14 T

text: Ferrari F14 T oli italialaisen Ferrari -tallin käyttämä auto Formula 1 -kaudella 2014. Autoa kuljettivat kaksinkertainen maailmanmestari Fernando Alonso ja suomen Kimi Räikkönen. Testikuljettajina toimi Davide Rigon, Marc Gené ja Pedro de la Rosa.


title: Mercedes F1 W04

text: Mercedes F1 W04 oli saksalaisen Formula 1 -tiimi Mercedeksen käyttämä auto kaudella 2013. Autolla kilpailivat saksalainen Nico Rosberg ja brittiläinen Lewis Hamilton.


title: Michel Temer

text: Michel Miguel Elias Temer Lulia ([miˈʃɛw miˈɡɛw eˈliɐs ˈtẽmeɾ luˈliɐ]; s. 23. syyskuuta 1940) on brasilialainen asianajaja, poliitikko ja Brasilian presidentti vuodesta 2016, jolloin presidentti Dilma Rousseff joutui virkasyytteen kohteeksi. Lulia valittiin virkaan vuoden 2010 vaaleissa, joissa hän oli työväenpuolueen (MDB) ehdokas presidenttiehdokas Dilma Rousseffin rinnalla.


title: Michel Temer

text: Temer on nykyisin MDB:n puheenjohtaja.


title: Michel Temer

text: Temerille siirrettin 12. toukokuuta 2016 tilapäisesti presidentin valtuudet ja tehtävät presidentti Rousseffin odottaessa virkarikosoikeudenkäyntiä. Oikeus tuomitsi Rousseffin erotettavaksi virastaan, ja Temer nousi presidentiksi 31. elokuuta 2016.


title: Michel Temer

text: Temer on syntynyt Tietessä, São Paulon osavaltiossa. Hänen vanhempansa  muuttivat Brasiliaan Libanonista vuonna 1925.


title: Michel Temer

text: Temer on suorittanut oikeustieteen kandidaatin tutkinnon São Paulon yliopistossa ja väitellyt tohtoriksi São Paulon katolisesta yliopistosta 1974. Hän on toiminut valtion syyttäjänä ja kaksi kertaa osavaltion turvallisuudesta vastaavana valtiosihteerinä. Hän on valtiosääntöoikeuden  professori ja on kirjoittanut lukuisia kirjoja aiheesta.


title: Michel Temer

text: Vuodesta 1987 Temer palveli kuusi peräkkäistä toimikautta Edustajainhuoneessa, ja toimi kolmeen kertaan sen puhemiehenä. Temer oli myös jäsenenä vuoden 1988 Kansallisessa perustuslakia säätävässä kokouksessa, joka valmisteli nykyisen Brasilian perustuslain.


title: Michel Temer

text: Hänellä on viisi lasta, joista kolme on hänen ensimmäinen vaimonsa Maria kanssa, yksi suhteesta toimittajan kanssa, ja yhden äiti on hänen nykyinen vaimonsa Marcela, joka on miestään 42 vuotta nuorempi.


title: Lotus E22

text: Lotus E22 on brittiläisen Formula 1 -talli Lotuksen käyttämä auto kaudella 2014. Autolla kilpailivat ranskalainen Romain Grosjean ja venezuelalainen Pastor Maldonado. Testikuljettajina toimi Charles Pic, Esteban Ocon, Nicolas Prost ja Marco Sørensen.


title: Mercedes F1 W05 Hybrid

text: Mercedes F1 W05 Hybrid oli saksalaisen Formula 1 -talli Mercedeksen käyttämä auto kaudella 2014. Autoa kuljettivat saksalainen Nico Rosberg ja brittiläinen Lewis Hamilton. Testikuljettajina toimi Pascal Wehrlein ja Jazeman Jaafar.


title: Dustin Boyd

text: Dustin James Boyd (s. 16. heinäkuuta 1986 Winnipeg, Manitoba, Kanada) on kazakstanilais-kanadalainen jääkiekkoilija, joka pelaa KHL:n Dinamo Moskovassa. Hän on pelipaikaltaan keskushyökkääjä, mutta osaa pelata myös laidassa. Boyd on pelannut urallaan aiemmin NHL:ssä yhteensä 220 runkosarjaottelua tehopistein 32+31=63 ja yhdeksän playoff-ottelua tehden yhden maalin. Elite Prospects -sivuston Erik K. Pirin mukaan hän on työteliäs ja monipuolinen hyökkääjä, joka on energinen ja hyvä aloittamaan. Boydin tulisi kuitenkin laukoa enemmän, eikä hän ole mikään luontainen pelintekijä.


title: Dustin Boyd

text: WHL-joukkue Moose Jaw Warriors varasi Boydin kymmenentenä pelaajana kesällä 2001. Hän pelasi kauden 2001–2002 vielä Manitoban paikallisia juniorisarjoja Winnipeg Warriorsissa ollessaan alaikäinen WHL:ään. Liigassa pelaamallaan tulokaskaudellaan 2002–2003 Boyd teki 63 runkosarjaottelussa tehot 11+17=28 ja 13 playoff-ottelussa kolme syöttöpistettä. Hän edusti kauden aikana myös Manitoban joukkuetta Kanadan talvikisoissa. Kaudella 2003–2004 Boyd teki WHL:n runkosarjassa 38 tehopistettä.


title: Dustin Boyd

text: Calgary Flames varasi Boydin kolmannella kierroksella 98. pelaajana . Kaudella 2004–2005 hän oli Warriorsin toiseksi paras pistemies Kenndal McArdlen jälkeen tehoilla 26+35=61. Kaudella 2005–2006 Boyd nousi joukkueen varakapteeniksi. Hän oli Warriorsin toiseksi paras pistemies Troy Brouwerin jälkeen tehoilla 48+42=90, joilla Boyd sijoittui koko WHL:n maalipörssissä kolmanneksi ja pistepörssissä neljänneksi. Hän eteni joukkueensa kanssa aina Ed Chynoweth Cup -finaaleihin saakka, mutta mestaruuden vei kuitenkin Vancouver Giants otteluvoitoin 4–0. Boyd valittiin kauden päätteeksi WHL:n läntisen konferenssin toiseen tähdistökentälliseen.


title: Dustin Boyd

text: Maaliskuussa 2006 Boyd teki kolmivuotisen tulokassopimuksen Calgary Flamesin kanssa. Hän siirtyi seuran organisaatioon kaudeksi 2006–2007. Boyd pelasi suurimman osan kaudestaan AHL-joukkue Omaha Ak-Sar-Ben Knightsissa, jossa tulokaskausi toi 66 runkosarjaottelussa tehot 27+33=60 ja kuudessa playoff-ottelussa tehot 1+1=2. Hän jakoi runkosarjassa joukkueen sisäisen pistepörssin voiton Carsen Germynin ja Andrei Taratuhinin kanssa. Boyd pelasi kauden aikana ssa. Hän debytoi kauden aikana myös Flamesin NHL-joukkueessa, jossa Boyd pelasi 13 runkosarjaottelua tehopistein 2+2=4. Hän teki NHL-debyyttinsä 1. marraskuuta 2006 vieraissa Detroit Red Wingsiä vastaan. Boyd sai ottelussa jääaikaa 13.19 minuuttia. Hänen NHL-uransa avausmaali syntyi 6. tammikuuta 2007 Dallas Starsin Marty Turcon taakse. Boydin osuma jäi Flamesin 4–2-voittoon päättyneen ottelun ratkaisumaaliksi.


title: Dustin Boyd

text: Kausi 2007–2008 oli Boydille varsinainen tulokaskausi NHL:ssä ja teki 48 runkosarjaottelussa tehot 7+5=12. Hän pelasi osan kaudestaan vielä myös Flamesin uudessa farmijoukkueessa, Quad City Flamesissa. Ensimmäisellä täydellä NHL-kaudellaan 2008–2009 Boyd teki 71 runkosarjaottelussa tehot 11+11=22 ja viidessä playoff-ottelussa yhden maalin. Heinäkuussa 2009 hän teki Flamesin kanssa vuoden mittaisen jatkosopimuksen. Kesken kauden 2009–2010, NHL:n siirtotakarajalla maaliskuussa 2010 seura kauppasi Boydin Nashville Predatorsiin vaihdossa kesän neljännen kierroksen varausvuoroon. Hän teki NHL:n yhden kauden piste-ennätyksensä tehtyään runkosarjassa yhteensä tehot 11+13=24.


title: Dustin Boyd

text: Kesäkuun 2010 lopulla Predators kauppasi Boydin ja Dan Ellisin pelaajaoikeudet Montréal Canadiensiin vaihdossa Sjarhei Kastsitsyniin. Pari päivää myöhemmin heinäkuussa Boyd teki Canadiensin kanssa vuoden mittaisen ja 650 000 dollarin arvoisen sopimuksen. Hän pelasi kauden 2010–2011 kuitenkin suurimmaksi osaksi farmijoukkue Hamilton Bulldogsissa, jonka toiseksi paras maalintekijä Boyd oli 20 osumallaan Aaron Palushaj'n jälkeen. Hän pelasi kauden aikana kymmenen NHL-ottelua.


title: Dustin Boyd

text: Boyd siirtyi kaudeksi 2011–2012 KHL:n kazakstanilaisjoukkue Barys Astanaan. Joukkueeseen siirtyi samalla myös hänelle Flamesista ja Canadiensin organisaatiosta tuttu joukkuetoveri Nigel Dawes. Boyd jakoi tehoilla 18+15=33 Barysin sisäisen maalipörssin toisen sijan Kevin Dallmanin kanssa sekä sisäisen pistepörssin kolmannen sijan Dawesin ja Lukáš Kašparin kanssa. Pudotuspeleissä hän jakoi kolmella osumallaan joukkueen sisäisen maalipörssin kolmen muun pelaajan kanssa. Kaudella 2012–2013 Boyd oli Barysin kolmanneksi paras pistemies Konstantin Rudenkon kanssa tehoilla 15+16=31. Huhtikuussa 2013 hän teki joukkueen kanssa vuoden mittaisen jatkosopimuksen.


title: Dustin Boyd

text: Kaudella 2013–2014 Boyd teki Barysin kolmanneksi paras pistemies tehoilla 18+20=38. Toukokuussa 2014 hän teki joukkueen kanssa peräti kolmivuotisen jatkosopimuksen. Kaudella 2014–2015 Boyd oli Barysin kolmanneksi paras pistemies tehtyään KHL:n yhden kauden piste-ennätyksensä tehoilla 19+34=53. Hän pelasi kauden aikana myös ssa. Kaudella 2015–2016 Boyd oli tehoilla 20+21=41 joukkueen toiseksi paras maalintekijä Brandon Bochenskin kanssa ja sijoittui sisäisessä pistepörssisä kolmanneksi.


title: Dustin Boyd

text: Boyd edusti Kazakstania MM-kilpailuissa vuonna 2016. Samoihin kilpailuihin Kazakstanin maajoukkueeseen saivat ensi kertaa edustusoikeuden myös hänen Barys Astanasta tutut pitkäaikaiset joukkuetoverit; kanadalainen Nigel Dawes ja yhdysvaltalainen Brandon Bochenski. Boyd oli tehoilla 2+3=5 joukkueensa toiseksi paras pistemies Dawesin jälkeen. Kazakstan kuitenkin putosi turnauksen päätteeksi IA-divisioonaan.


title: Dustin Boyd

text: Boyd edusti myös Kanadaa alle 20-vuotiaiden MM-kilpailuissa vuonna 2006, jolloin hän voitti maailmanmestaruuden. Boyd jakoi neljällä osumallaan joukkueensa sisäisen maalipörssin voiton Kyle Chipchuran kanssa ja lukemalla +7 sisäisen tehotilaston voiton Blake Comeaun kanssa. Hänet valittiin turnauksen Suomea vastaan pelatun avausottelun päätteeksi Kanadan ottelun parhaaksi pelaajaksi.


title: Dustin Boyd

text: Boyd edusti myös Kanadan A-maajoukkuetta Deutschland Cupissa vuonna 2012.


title: Dustin Boyd

text: Boydin pikkuveli Jordyn pelaa Manitoban yliopistojoukkueessa.


title: Dustin Boyd

text: Dustin Boyd kävi high schoolin Westwood Collegiatessa, kotikaupungissaan Winnipegissä.


title: Sauber C33

text: Sauber C33 oli sveitsiläisen Formula 1 -talli Sauberin käyttämä auto kaudella 2014. Autolla kilpailivat saksalainen Adrian Sutil ja meksikolainen Esteban Gutiérrez. Testikuljettajina toimi Giedo van der Garde, Sergei Sirotkin, Adderly Fong ja Simona de Silvestro.


title: Lotus E23 Hybrid

text: Lotus E23 Hybrid on brittiläisen Formula 1 -talli Lotuksen käyttämä auto kaudella 2015. Autolla kilpailivat ranskalainen Romain Grosjean ja venezuelalainen Pastor Maldonado. Testikuljettajina toimi Jolyon Palmer, Carmen Jordá ja Adderly Fong.


title: Lester Lane

text: Lester E. Lane (6. maaliskuuta 1932 Purcell, Oklahoma – 5. syyskuuta 1973 Norman, Oklahoma) oli yhdysvaltalainen koripalloilija, koripallovalmentaja ja olympiavoittaja.


title: Lester Lane

text: Takamiehenä pelannut Lane varattiin NBA:han vuonna 1955, mutta hän ei koskaan pelannut ammattilaisena vaan amatöörien AAU:ssa. Lane voitti Yhdysvaltain miesten maajoukkueessa olympiakultaa Roomassa 1960.


title: Lester Lane

text: Lane toimi pelaajauransa jälkeen valmentajana muun muassa Espanjassa ja Meksikon maajoukkueessa. Hän sai sydäninfarktin Espanjassa vuonna 1971 ja kuoli vain 41-vuotiaana kesken koripallon pelaamisen Oklahomassa 5. syyskuuta 1973.


title: Jaguar R4

text: Jaguar R4 oli Formula 1 -talli Jaguarin käyttämä auto kaudella 2003. Autolla kilpailivat australialainen Mark Webber, brasilialainen Antonio Pizzonia ja brittiläinen Justin Wilson.


title: Jaguar R3

text: Jaguar R3 ja sen kehitysversio Jaguar R3B oli Formula 1 -talli Jaguarin käyttämä auto kaudella 2002. Autolla kilpailivat brittiläinen Eddie Irvine ja espanjalainen Pedro de la Rosa.


title: Sauber C21

text: Sauber C21 oli sveitsiläisen Formula 1 -talli Sauberin käyttämä auto kaudella 2002. Autolla kilpailivat saksalainen Nick Heidfeld, brasilialainen Felipe Massa ja saksalainen Heinz-Harald Frentzen.


title: Sauber C22

text: Sauber C22 oli sveitsiläisen Formula 1 -talli Sauberin käyttämä auto kaudella 2003. Autolla kilpailivat saksalaiset Nick Heidfeld ja Heinz-Harald Frentzen.


title: Sauber C23

text: Sauber C23 oli sveitsiläisen Formula 1 -talli Sauberin käyttämä auto kaudella 2004. Autolla kilpailivat italialainen Giancarlo Fisichella ja brasilialainen Felipe Massa.


title: Renault R24

text: Renault R24 oli Formula 1 -talli Renaultin käyttämä auto kaudella . Autolla kilpailivat italialainen Jarno Trulli, espanjalainen Fernando Alonso ja kanadalainen Jacques Villeneuve.


title: Renault R23

text: Renault R23 oli Formula 1 -talli Renaultin käyttämä auto kaudella . Autolla kilpailivat italialainen Jarno Trulli ja espanjalainen Fernando Alonso.


title: Renault R202

text: Renault R202 oli Formula 1 -talli Renaultin käyttämä auto kaudella . Autolla kilpailivat italialainen Jarno Trulli ja brittiläinen Jenson Button.


title: Sauber C19

text: Sauber C19 oli sveitsiläisen Formula 1 -talli Sauberin käyttämä auto kaudella 2000. Autolla kilpailivat brasilialainen Pedro Diniz ja suomalainen Mika Salo.


title: Lando Norris

text: Lando Norris (s. 13. marraskuuta 1999 Bristol, Englanti, Yhdistynyt kuningaskunta) on brittiläinen rata-autoilija.


title: Lando Norris

text: Norris aloitti karting-uransa 7-vuotiaana. Vuonna 2012 Norris voitti ensimmäisen mestaruutensa Formula Kart Stars Mini Max -luokassa. Vuonna 2013 hän voitti kartingissa KFJ-luokassa CIK-FIA European Championship, WSK Euro Series ja CIK-FIA International Super Cup -luokkien mestaruudet. Vuonna 2014 Norris voitti FIA World Championship -luokan mestaruuden ja sijoittui Euroopan KF Championship -luokassa kolmanneksi.


title: Lando Norris

text: Vuonna 2014 Norris aloitti kilpauransa Ginetta Junior Championship -sarjassa saavuttaen neljä voittoa, kahdeksan paalupaikkaa ja 11 palkintosijaa sijoittuen sarjan kolmanneksi. Vuonna 2015 Norris kilpaili Britannian MSA Formula -sarjassa saavuttaen seitsemän voittoa, kymmenen paalupaikkaa ja 14 palkintosijaa voittaen sarjan mestaruuden. Samana vuonna Norris ajoi yksittäisiä kilpailuja Italian Formula 4 ja ADAC Formula 4 -sarjoissa.


title: Lando Norris

text: Vuonna 2016 Norris kilpaili Eurocup Formula Renault ja Formula Renault NEC -sarjoissa onnistuen voittamaan molempien sarjojen mestaruudet. Samana vuonna hän ajoi myös BRDC Formula 3 -sarjassa sijoittuen sarjan kahdeksanneksi. Alkuvuodesta 2016 Norris voitti Uuden-Seelannin Toyota Racing Series -sarjan mestaruuden.


title: Lando Norris

text: Vuonna 2017 Norris kilpaili Formula-3 Eurosarjassa ja voitti mestaruuden tulokaskaudellaan.


title: Lando Norris

text: Kaudella 2019 Norris debytoi F1-sarjassa McLaren-tallissa.


title: Syrjäinen maa

text:
Syrjäinen maa (kymr. "Y Gwyll", engl. Hinterland) on walesilainen rikosdraamasarja, jonka ovat luoneet Ed Talfan ja Ed Thomas. Sarjasta on kuvattu kaksi kieliversiota, kymriksi ja englanniksi. S4C aloitti kymrinkielisen version "Y Gwyllin" esittämisen vuonna 2013, ja BBC One aloitti englanninkielisen version "Hinterlandin" esittämisen vuonna 2014.
Suomessa Yle TV1 aloitti englanninkielisen version esittämisen esittämisen 12. lokakuuta 2014.


title: Syrjäinen maa

text: Sarja luotiin, koska näytelmäkirjailija Ed Thomas halusi muutoksen siihen, että Walesillä ei ole omaa rikossarjaa.


title: Syrjäinen maa

text: Pääosassa on rikosylikomisario Tom Mathias (Richard Harrington), joka pakenee synkkää menneisyyttään syrjäiselle maalaiseudulle.


title: Sauber C18

text: Sauber C18 oli sveitsiläisen Formula 1 -talli Sauberin käyttämä auto kaudella 1999. Autolla kilpailivat ranskalainen Jean Alesi ja brasilialainen Pedro Diniz.


title: Benetton B200

text: Benetton B200 oli brittiläinen Formula 1 -talli Benettonin käyttämä auto kaudella 2000. Autolla kilpailivat italialainen Giancarlo Fisichella ja itävaltalainen Alexander Wurz.


title: BAR 002

text: BAR 002 oli Formula 1 -talli BAR:n käyttämä auto kaudella 2000. Autolla kilpailivat kanadalainen Jacques Villeneuve ja brasilialainen Ricardo Zonta.


title: BAR 01

text: BAR 01 oli Formula 1 -talli BAR:n käyttämä auto kaudella 1999. Autolla kilpailivat kanadalainen Jacques Villeneuve, brasilialainen Ricardo Zonta ja suomalainen Mika Salo.


title: Minardi M02

text: Minardi M02 oli italialaisen Minardi -tallin käyttämä auto Formula 1 -kaudella 2000. Autolla kilpailivat espanjalainen Marc Gené ja argentiinalainen Gaston Mazzacane.


title: Minardi M01

text: Minardi M01 oli italialaisen Minardi -tallin käyttämä auto Formula 1 -kaudella 1999. Autolla kilpailivat italialainen Luca Badoer, ranskalainen Stéphane Sarrazin ja espanjalainen Marc Gené.


title: Arrows A20

text: Arrows A20 oli brittiläisen Arrowsin -tallin käyttämä auto Formula 1 -kaudella 1999. Autolla kilpailivat espanjalainen Pedro de la Rosa ja japanilainen Toranosuke Takagi.


title: Williams FW24

text: Williams FW24 oli brittiläisen Formula 1 -talli Williamsin käyttämä auto kaudella 2002. Autolla kilpailivat saksalainen Ralf Schumacher ja kolumbialainen Juan Pablo Montoya. Auto julkistettiin Silverstonessa 25. tammikuuta 2002. Autolla ajettiin kauden aikana yksi voitto.


title: McLaren MP4-17

text: McLaren MP4-17 oli brittiläisen Mclarenin Formula 1 käyttämä auto, jolla talli kilpaili vuosina 2002-2003. Autolla kilpailivat brittiläinen David Coulthard ja suomalainen Kimi Räikkönen.


title: Scuderia Toro Rosso STR9

text: Scuderia Toro Rosso STR9 oli italialaisen Formula 1 -talli Toro Rosson käyttämä auto kaudella 2014. Autolla kilpailivat ranskalainen Jean-Éric Vergne ja venäläinen Daniil Kvjat. Testikuljettajana toimi Max Verstappen.


title: Marussia MR03

text: Marussia MR03 oli venäläisen Marussian käyttämä auto kausilla 2014-2015. Autolla kilpailivat kaudella 2014 ranskalainen Jules Bianchi ja brittiläinen Max Chilton. Testikuljettajina toimi Alexander Rossi ja Will Stevens. Kaudella 2015 kilpailivat brittiläinen Will Stevens, espanjalainen Roberto Merhi sekä Alexander Rossi. Testikuljettajina toimi Fabio Leimer ja Jordan King.


title: Williams FW37

text: Williams FW37 oli brittiläisen Formula 1 -talli Williamsin käyttämä auto kaudella 2015. Autolla kilpailivat brasilialainen Felipe Massa ja suomalainen Valtteri Bottas.


title: Sauber C34

text: Sauber C34 on sveitsiläinen Formula 1 -talli Sauberin käyttämä auto kaudella 2015. Autolla kilpailivat ruotsalainen Marcus Ericsson ja brasilialainen Felipe Nasr. Testikuljettajana toimi Raffaele Marciello.


title: Bonava

text: Bonava (ent. NCC Housing) on ruotsalainen rakennusalan konserni, joka irtautui NCC-konsernista ja listautui Tukholman pörssiin 9.6.2016. Suomessa NCC Asuminen Oy:n nimeksi tuli samalla Bonava Suomi Oy. Asiakkaina ovat yksityiset kodinostajat ja sijoittajat. Bonava on omien verkkosivujensa mukaan luonut koteja ja naapurustoja 1930-luvulta lähtien. Bonavan liikevaihto on vuosittain noin 1,4 miljardia euroa.


title: Bonava

text: Bonava Suomi Oy (ent. NCC Asuminen Oy) on Bonava-konsernin alla toimiva suomalainen asuntorakennuttajayritys, joka merkittiin kaupparekisteriin 31.3.2016. Yrityksessä työskentelee noin 100 henkilöä ja sen toimitusjohtaja on Juuso Hietanen. Yrityksen toiminta keskittyy suurimpiin kasvukeskuksiin Helsinkiin, Espooseen, Vantaalle, kehyskuntiin, Tampereelle, Turkuun ja Ouluun. Bonava Suomen liiketoiminta kattaa hankkeen kokonaisvaltaisen rakennuttamisen sisältäen muun muassa tontinhankinnan, hankekehityksen, suunnitteluttamisen, asuntojen markkinoinnin ja myynnin sekä asiakaspalvelun.


title: Bonava

text: Bonavan nimi tulee ruotsin kielen sanoista "Bo" eli asuminen ja ”Nav” eli keskipiste.


title: Neitsyt Marian kuolonuneen nukkuminen (kirja)

text: Neitsyt Marian kuolonuneen nukkuminen () on varhaiskristillinen apokryfinen kirjoitus, joka kuvaa Neitsyt Marian kuolemaa, joka tapahtui kirjoituksen mukaan kaksi vuotta Kristuksen taivaaseenastumisen jälkeen.


text: "Transitus Mariae" on kirjoitettu latinaksi 400-500-lukujen taitteessa, mutta se perustuu varhaisempaan traditioon, jonka ajoituksesta tutkijoilla ei ole yksimielisyyttä. Kertomuksessa on piirteitä, joiden perusteella sen kantamuoto voisi olla mahdollisesti 100-luvulta. Teksti edustaa niin sanottua "palmunlehvätraditiota". Marialle ilmestyy arkkienkeli Gabriel, joka tuo mukanaan palmunoksan ja ilmoittaa, että Maria otetaan taivaaseen kolmen päivän kuluttua.


title: Mosambik kesäolympialaisissa 2016

text: Mosambik osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi meloja Joaquim Lobo.


title: Ibtihaj Muhammad

text: Ibtihaj Muhammad (s. 4. joulukuuta 1985 New Jersey) on yhdysvaltalainen miekkailija, jonka aseena on säilä. Hän edusti Yhdysvaltoja Rion olympialaisissa, joissa hän sijoittui naisten henkilökohtaisessa säiläkilpailussa sijalle 12. ja joukkuekilpailussa pronssille. Osallistuessaan henkilökohtaiseen säiläkilpailuun, Muhammed teki historiaa, sillä hänestä tuli ensimmäinen hijabia käyttävä olympiaurheilija Yhdysvaltojen joukkueessa. Muhammed on myös voittanut joukkuekilpailun maailmanmestaruuden vuonna 2014. Lisäksi hän on ollut naisten säilän maailmanlistalla kahdeksantena. Muhammed on valittu Time-lehden sadan vaikutusvaltaisimman ihmisen listalleen vuonna 2016 ja hän toimii Visan mainoskasvona.


title: Franz Tost

text: Franz Tost (s. 20. tammikuuta 1956 Trins, Itävalta) on itävaltalainen Scuderia Toro Rosson Formula 1 -tallin tallipäällikkö.


title: Franz Tost

text: Nuorena Tost kilpaili Formula Ford ja Formula 3 -sarjoissa. Hän on toiminut vuodesta 2006 lähtien Scuderia Toro Rosson tallipäällikkönä.


title: Steve Nielsen

text: Steve Nielsen (s. 2. heinäkuuta 1964) on brittiläinen insinööri. Vuosina 2014-2017 hän toimi Williamsin Formula 1 -tallin urheilujohtana, kunnes siirtyi Formula 1 -sarjan urheilujohtajaksi elokuussa 2017. Nielsen toimi urheilujohtana aiemmin Caterhamilla vuonna 2012 ja Toro Rossolla vuodet 2013-2014. Hän on työskennellyt myös Benettonilla, Tyrrellillä, Hondalla, Arrowsilla ja Renaultilla.


title: Kawakaze (1917)

text: Kawakaze () oli keisarillisen Japanin laivaston 1918 valmistunut Kawakaze-luokan hävittäjä.


title: Kawakaze (1917)

text: Alus tilattiin Yokosukan laivastontelakalta osana vuoden 1917 hankintoja. Sen köli laskettiin 15. helmikuuta 1917 ja alus laskettiin vesille vielä saman vuoden lopulla 10. lokakuuta. Alus valmistui 11. marraskuuta 1918.


title: Kawakaze (1917)

text: Alus poistettiin alusluettelosta 1. huhtikuuta 1934.


title: Tanikaze (1918)

text: Tanikaze () oli keisarillisen Japanin laivaston 1919 valmistunut Kawakaze-luokan hävittäjä.


title: Tanikaze (1918)

text: Alus tilattiin Maizurun laivastontelakalta osana vuoden 1916 hankintoja. Sen köli laskettiin 20. syyskuuta 1916 ja alus laskettiin vesille 20. heinäkuuta 1918. Alus valmistui 30. tammikuuta 1919.


title: Tanikaze (1918)

text: Alus poistettiin alusluettelosta 1. huhtikuuta 1935.


title: Alan Permane

text: Alan Permane (s. 4. helmikuuta 1967 Walton-on-Thames, Englanti) on brittiläinen Renaultin Formula 1 -tallin insinööri. Permane aloitti uransa vuonna 1989 Benettonilla sähköinsinöörinä, jossa toimi vuoteen 1995. Vuonna 1996 hän toimi tallin nuorten kuljettajien kisainsinöörinä. Vuodet 1998–2001 hän toimi Benettonilla ja 2005–2006 Renaultilla Giancarlo Fisichellan kisainsinöörinä. Vuodet 2007–2011 hän toimi tallin pääinsinöörinä. Lokakuusta 2011 lähtien hän on toiminut Lotus F1 ja nykyisin Renaultin -tallin ratatoimintojen johtajana. Permane muistetaan kaudella 2013 Intian GP:n aikana käymästä radioviestinnästä Kimi Räikkösen kanssa, kun tämä ohjeisti Räikköstä antamaan tilaa tallikaveri Romain Grosjeanille, joka taisteli Ferrarin Felipe Massaa vastaan palkintokorokesijasta.


title: Lentopallo kesäolympialaisissa 2016 – miesten turnaus

text: Miesten lentopalloturnaukseen kesäolympialaisissa 2016 osallistui 12 joukkuetta.


title: Momo-luokka

text: Momo-luokka () oli keisarillisen Japanin laivaston neljän aluksen muodostama hävittäjäluokka.


title: Enoki-luokka

text: Enoki-luokka () oli keisarillisen Japanin laivaston neljän aluksen muodostama hävittäjäluokka.


title: Nick Chester

text: Nick Chester (s. 22. helmikuuta 1968) on brittiläinen insinööri. Chester on toiminut vuodesta 2013 lähtien Lotus F1 Teamin ja nykyisin Renaultin Formula 1 -tallin teknisenä johtajana. Chester toimi kisainsinöörinä Arrowsilla vuodet 1995–2000, Benettonilla 2000–2001 ja Renaultilla 2002–2005.


title: Free Jazz: A Collective Improvisation

text: Free Jazz: A Collective Improvisation on jazzmuusikko Ornette Colemanin kuudes albumi. Jazztyylilaji free jazz on saanut nimensä levystä.


title: Momo (1916)

text: Momo () oli keisarillisen Japanin laivaston 1916 valmistunut Momo-luokan hävittäjä.


title: Momo (1916)

text: Alus tilattiin Sasebon laivastontelakalta osana vuoden 1915 hankintoja. Sen köli laskettiin 28. helmikuuta 1916 ja alus laskettiin vesille 12. lokakuuta. Alus valmistui vielä saman vuoden lopulla 23. joulukuuta 1917.


title: Momo (1916)

text: Alus poistettiin alusluettelosta 1. toukokuuta 1940.


title: Labbézanga

text: Labbézanga on kylä Gaon alueen Ansongon piirin Ouattagounan kunnassa Malissa. Se sijaitsee Nigerjoen rannalla lähellä Nigerin rajaa 27 kilometriä Ouattagounasta etelään. Kylässä on 3 700 asukasta (vuonna 2009).


title: Labbézanga

text: Kylän asukkaat ovat maanviljelyä ja kalastusta harjoittavia songhaita. Sen kautta kulkee Gaosta Nigerin rajalle johtava päällystämätön maantie RN17. Labbézangan alapuolella sijaitsevat kosket vaikeuttavat jokiliikennettä.


title: Labbézanga

text: Labbézangassa toimii yläkoulu ja terveyskeskus. Kylässä pidetään viikottaiset markkinat. Vesihuolto käsittää kaksi toimivaa kaivoa ja porakaivon. Paikallinen nähtävyys on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla.


title: Labbézanga

text: Kylä esiintyy vuonna 2005 valmistuneessa elokuvassa "Sahara". Elokuvan Labbezanga-kohtaus oli tosin kuvattu Marokossa.


title: Mali Harries

text: Mali Harries (s. 1976) on walesilainen näyttelijä. Hän on näytellyt muun muassa draamasarjoissa "Foylen sota" (2002–2007), "Tohtori Intiasta" (2010–2012) ja "Syrjäinen maa" (2013–).


title: Richard Harrington

text: Richard Harrington (s. 12. maaliskuuta 1975) on walesilainen näyttelijä. Hän näyttelee pääosaa rikoskomisario Tom Mathiasia rikosdraamasarjassa "Syrjäinen maa" (2013–). Hän on myös näytellyt draamasarjoissa "Coronation Street", "Erikoisjoukko", "Sairaalaelämää", "Holby Cityn sairaala", "Kelmien kerho", "Yorkshiren etsivät", "Hiljainen todistaja", "Poldark" sekä "Candlefordin postineiti".


title: Ivan (Juho) Huttunen

text: Ivan (Juho) Huttunen (s. 1927 Vähikkälä, Venjoki, Inkeri) oli Neuvostoliiton korkeimman neuvoston kansanedustaja ja Neuvostoliiton sosialistisen työn sankari.


title: Ivan (Juho) Huttunen

text: Huttunen syntyi talonpoikaisperheeseen. Perheen isä menehtyi Stalinin vainoissa, kun Ivan oli yhdeksänvuotias. Sota-aikana perhe siirtyi Suomeen, mutta perhe palautettiin Neuvostoliittoon joulukuussa vuonna 1944 ja asutettiin sisä-Venäjälle. Vuonna 1949 perhe muutti Karjalaan, jossa Ivan työskenteli Petroskoin talorakennuskombinaatissa autonkuljettajana. Myöhemmin Huttunen työskenteli 22 vuotta puristuskoneen käyttäjänä. Tunnollisesta työstä hänet nimitettiin Neuvostoliiton sosialistisen työn sankariksi ja palkittiin Leninin kunniamerkillä. Huttunen on ollut myös Neuvostoliiton korkeimman neuvoston kansanedustajana vuosina 1967-1971. Hän muutti Suomeen 1990-luvun loppupuolella.


title: Jemerson

text: Jemerson de Jesus Nascimento, tunnetaan nimellä Jemerson (s. 24. elokuuta 1992 Jeremoabo, Brasilia), on brasilialainen jalkapalloilija. Pelipaikaltaan hän on keskuspuolustaja. Jemerson edustaa Ranskan Ligue 1:ssä pelaavaa Monacoa.


title: Jemerson

text: Jemerson edusti Brasiliassa Confiançaa (2009–2010), Atlético Mineiroa (2010–2016) ja Democrataa (lainalla 2012). Hän pelasi Atlético Mineirossa 62 Brasilian pääsarjan ottelua vuosina 2013–2015. Tammikuussa 2016 Jemerson siirtyi Monacoon kymmenen miljoonan euron siirtosummalla. Kevätkaudella 2016 hän edusti seuraa neljässä Ligue 1:n ottelussa.


title: Linda Kisabaka

text: Linda Kisabaka (s. 9. huhtikuuta 1969 Wuppertal) on aktiiviransa päättänyt saksalainen yleisurheilija ja olympiamitalisti.


title: Linda Kisabaka

text: Kisabakan päämatkoina olivat 400 ja 800 metrin juoksut. 400 metrin juoksussa hän voitti sisäratojen Saksan mestaruuden vuosina 1990 ja 1995 ja 800 metrin juoksussa ulkoratojen Saksan mestaruuden vuonna 1997. Olympialaisin Kisabaka osallistui kahdesti, vuonna 1992 Barcelonassa ja vuonna 1996 Atlantassa. Barcelonan kisoissa hän oli mukana kuudenneksi sijoittuneessa pitkän viestin joukkueessa. Atlantassa hän osallistui 800 metrin juoksuun selviytyen välieriin, minkä lisäksi hän oli mukana pronssia voittaneessa Saksan 4 × 400 metrin viestijoukkueessa.


title: Linda Kisabaka

text: Kisabaka edusti Bayer Leverkusenia. Hänen ennätyksensä olivat 400 metrillä 51,16 ja 800 metrillä 1.58,24, molemmat vuodelta 1996.


title: Kaliumetyyliksantaatti

text: Kaliumetyyliksantaatti (CHSOK) on kalium- ja etyyliksantaatti-ionien muodostama ioniyhdiste. Yhdistettä voidaan käyttää reagenssina orgaanisen kemian synteeseissä sekä analyyttisessä kemiassa sekä apuaineena malmien vaahdottamisessa.


title: Kaliumetyyliksantaatti

text: Huoneenlämpötilassa kaliumetyyliksantaatti on väritöntä tai vaaleankeltaista kiteistä ainetta. Se liukenee veteen, mutta hydrolysoituu hitaasti veden vaikutuksesta etanoliksi, kaliumkarbonaatiksi, kaliumtritiokarbonaatiksi ja hiilidisulfidiksi. Kaliumetyyliksantaatti liukenee myös etanoliin, mutta ei esimerkiksi dietyylieetteriin. Aineen sulamispisteeksi annetaan kirjallisuudessa vaihtelevasti noin 200 °C tai 222–226 °C. Alkyloivat reagenssit reagoivat kaliumetyyliksantaatin kanssa muodostaen tioestereitä. Kupari-ionien kanssa reagoidessa muodostuu keltainen saostuma ja molybdeenin läsnä ollessa muodostuu väriltään violetti liuos.


title: Kaliumetyyliksantaatti

text: Ensimmäisen kerran kaliumetyyliksantaattia valmisti William C. Zeise vuonna 1822 kaliumhydroksidin, etanolin ja rikkidisulfidin välisellä reaktiolla. Tämä menetelmä on yhdisteen valmistamiseksi käytössä edelleen.


title: Kaliumetyyliksantaatti

text: Kaliumetyyliksantaattia voidaan käyttää orgaanisen kemian synteeseissä valmistettaessa heterosyklisiä yhdisteitä, tioleja, tioeettereitä, disulfideja ja alkyyliksantaatteja. Lisäksi yhdistettä voidaan käyttää esteröinneissä ja glykosidoinneissa. Muita käyttökohteita ovat apuaineena kuparin ja sinkin vaahdotuksessa, kuparin ja molybdeenin kvalitatiiviseen toteamiseen analyyttisessä kemiassa sekä viinirypäleiden viljelyssä hyönteismyrkkynä kirvoja vastaan.


title: Germs

text: Germs on yhdysvaltalainen punkyhtye, joka perustettiin Los Angelesissa vuonna 1977. Yhtye julkaisi vain yhden albumin nimeltä GI, jonka tuotti Joan Jett. Yhtye esiintyi myös dokumenttielokuvassa The Decline of Western Civilization, joka kertoi Los Angelesin ensimmäisen sukupolven punkskenestä. Yhtye tunnetaan keikoistaan, joilla Darby Crashin lavaesiintyminen otti vaikutteita Iggy Popilta itsetuhoisessa käytöksessään. Yhtyeen keikat usein päättyivät jäsenten oksenteluun ja lasinsirpaleissa kieriskelyyn. Yhtye jäi kulttisuosioon Crashin heroiinilla tehdyn itsemurhan jälkeen.


title: Germs

text: Glamrokkarit Darby Crash (Jan Paul Beahm) ja Pat Smear (George Ruthenberg) päättivät perustaa yhtyeen jouduttuaan erotetuiksi high schoolista muihin oppilaisiin kohdistuneen antisosiaalisen "mielenhallinnan" vuoksi. Yhtyeen alkuperäinen nimi oli "Sophistifuck and the Revlon Spam Queens", mutta nimi päätettiin lyhentää, koska ei ollut tarpeeksi rahaa painattaa t-paitaan kaikkia kirjaimia. Keväällä 1977 yhtyeeseen liittyi basisti Lorna Doom ja myöhemmästä soolourastaan ja The Go-Go's yhtyeestä tunnettu Belinda Carlisle teki lyhyen vierailun rumpalina yhtyeessä, mutta ehti lähteä lähestulkoon samantien ja tilalla ehti olla Carlislen ystävä Donna Rhia ensimmäisen singlen julkaisuun asti. Yhtye herätti närää ensimmäisestä keikasta lähtien, kun laulaja Darby Crash upotti mikrofonin maapähkinävoipurkkiin ja keikkojen ilmapiiri oli kaoottinen. Ensimmäisellä keikalla Germs ehti improvisoida 5 minuuttia ilman varsinaisia omia biisejään, kunnes yhtye sai porttikiellon Orpheus Theateriin maapähkinävoista pilalle menneen mikrofonin vuoksi. Yhtyeen ainoa soittotaitoinen jäsen oli myöhemmin Nirvanassa vaikuttanut Pat Smear.


title: Germs

text: Heinäkuussa 1977 julkaistu ensimmäinen single Forming äänitettiin Smearin vanhempien autotallissa kaksiraitaisella magnetofonilla.


title: Rantalentopallo kesäolympialaisissa 2016 – miesten turnaus

text: Rion olympiakisojen 2016 miesten rantalentopalloturnauksessa pelasi 24 paria, jotka selvisivät kisoihin rankingsijoitustensa tai karsintojen perusteella. Alkuottelut pelattiin kuudessa neljän joukkueen lohkossa. Lohkojen kaksi parasta sekä kolmanneksi sijoittuneista kaksi parasta etenevät suoraan pudotuspeleihin. Jäljelle jääneet lohkokolmoset, 4 joukkuetta, pelasivat play off -ottelut kahdesta paikasta 16 parhaan joukkoon.


title: Yanagi (1917)

text: Yahagi () oli keisarillisen Japanin laivaston 1917 valmistunut Momo-luokan hävittäjä.


title: Yanagi (1917)

text: Alus tilattiin Sasebon laivastontelakalta osana vuoden 1915 hankintoja. Sen köli laskettiin 21. lokakuuta 1916 ja alus laskettiin vesille 24. helmikuuta 1917. Alus valmistui vielä samana vuonna 5. toukokuuta 1917.


title: Yanagi (1917)

text: Alus poistettiin alusluettelosta 1. toukokuuta 1940.


title: Hinoki (1916)

text: Hinoki () oli keisarillisen Japanin laivaston 1917 valmistunut Momo-luokan hävittäjä.


title: Hinoki (1916)

text: Alus tilattiin Maizurun laivastontelakalta osana vuoden 1915 hankintoja. Sen köli laskettiin 5. toukokuuta 1916 ja alus laskettiin vesille vielä saman vuoden lopulla 25. joulukuuta. Alus valmistui 31. maaliskuuta 1917.


title: Hinoki (1916)


title: Jan Rak

text: Jan Rak (s. 1962 Praha) on tšekkiläinen, Suomessa työskentelevä fyysikko ja professori. Hän on toiminut Jyväskylän yliopistossa fysiikan professorina vuoden 2014 alusta lukien.


title: Jan Rak

text: Jan Rak opiskeli fysiikkaa Kaarlen yliopistossa, Prahassa. Uransa alussa hän vietti kolme vuotta tutkijana Dubnassa Venäjällä. Rak väitteli filosofian tohtoriksi ydinfysiikasta tammikuussa 1995. Valmistuttuaan hän työskenteli 1995–2000 postdoc-tutkijana Max Planck -instituutissa Heidelbergissä. Sen ohella hän oli tutkijana raskasionitutkimukseen erikoistuneessa tutkimusinstituutti GSI Darmstadtissa. Heidelbergissa hän työskenteli CERES/NA45 -kokeessa CERNin superprotonisynkrotronilla (SPS, ). Hänen vastuullaan oli erityisen teleskoopin () kehittäminen. Laitteisto koostuu kahdesta säteilyilmaisimesta (SDD-ilmaisin, "Silicon Drift Detector").


title: Jan Rak

text: Rak siirtyi vuonna 2001 tutkijaksi Yhdysvaltoihin. Aluksi hän työskenteli 2001–2004 Iowan yliopistossa ja sen jälkeen 2004–2005 Albuquerquessa. Vuodesta 2005 hän on toiminut erilaisissa tutkimus- ja opetusviroissa Jyväskylän yliopistossa. Siirtyminen Jyväskylään oli hänelle luonteva askel, sillä hän halusi päästä lähemmäs synnyinmaataan Tšekkiä. Jyväskylän yliopistossa Rak on toiminut muun muassa yliassistenttina ja yliopistotutkijana. Hiukkasfysiikan dosenttina Jyväskylän yliopistossa hän on ollut vuodesta 2006 lähtien. Jan Rakin ympärille Jyväskylään on vuosien mittaan muodostunut kansainvälinen tutkimusryhmä. Sen keskeisiä tutkijoita ovat olleet muun muassa Sami Räsänen sekä korealainen Dong Jo Kim.